title: Ragnar Ingelius

text: Ylennykset: vänrikki 1919, luutnantti 1921, kapteeni 1927, majuri 1934, everstiluutnantti 1941, eversti 1949.


title: Eino Nivanka

text: Eino Severi Nivanka (sukunimi vuoteen 1928 "Nylander"; 15. helmikuuta 1905 Iisalmi – 19. syyskuuta 1987 Helsinki) oli suomalainen kirjastonhoitaja ja kirjallisuuden tutkija.


title: Eino Nivanka

text: Nivanka toimi Helsingin yliopiston kirjastossa nuorempana alikirjastonhoitajana 1938–1944, vanhempana alikirjastonhoitajana 1944–1959 ja kirjastonhoitajana 1959–1971.


title: DNA-päivä

text: DNA-päivää vietetään 25. huhtikuuta. Tuona päivänä vuonna 1953 James Watson, Francis Crick, Maurice Wilkins, Rosalind Franklin ja kollegoineen julkaisivat Nature-lehdessä DNA:n rakenteen selittävän artikkelin. Edelleen samana päivänä vuonna 2003 Human Genome Projectin ilmoitettiin olevan lähes täydellinen.


title: DNA-päivä

text: Yhdysvalloissa DNA-päivää vietettiin ensimmäisen kerran 25. huhtikuuta vuonna 2003 senaatin ja edustajainhuoneen kuuluttamana. Kyseinen tapahtuma oli kertaluonteinen. Sen jälkeen Yhdysvaltain Kansallinen ihmisgenomitutkimusinstituutti (NHGRI) on kuitenkin juhlistanut DNA:ta vuosittain järjestämillään tapahtumilla. Myöhemmin useat tahot ovat julistaneet huhtikuun 25:nnen "Kansainväliseksi DNA-päiväksi" ja "Maailman DNA-päiväksi".


title: Kolmion keskinormaalien leikkauspiste

text: Kolmion keskinormaalien leikkauspiste on geometriassa piste, joka syntyy jokaisen sivun keskinormaalin kohdatessa toisensa. Leikkauspiste on eräs kolmion merkillisestä pisteistä ja se on luetteloitu "Kimberlingin pisteiden luetteloon" tunnuksella formula_1. Pisteen nimeksi on valittu monissa kielissä melko samantapainen termi, joka kirjoitetaan englanniksi "circumcenter". Se viittaa kolmion ympärille piirrettyyn ympyrään, jonka keskipiste yhtyy leikkauspisteeseen.


title: Kolmion keskinormaalien leikkauspiste

text: Keskinormaalit ovat kohtisuorassa kolmion sivuihin nähden. Kahden sivun välinen tylppä kulma voi kääntää kahden sivun keskinormaalit lähes yhdensuuntaisiksi, jolloin niiden leikkauspiste jää kauaksi. Leikkauspiste voi siksi sijaita tietysti kolmion sisällä, mutta myös kaukana kolmion ulkopuolella.


title: Kolmion keskinormaalien leikkauspiste

text: Sivun keskinormaali on suora, jonka pisteet sijaitsevat yhtä kaukana molemmista sivun päätepisteistä. Kun näin on laita kaikille kolmion keskinormaaleille, ovat keskinormaalien leikkauspisteen etäisyydet kaikkiin kolmion kärkiin yhtä pitkät. Jos kolmion kärkien kautta piirtää ympyrän, tulee sen säteeksi leikkauspisteen etäisyys kolmion kärkiin.


title: Kolmion keskinormaalien leikkauspiste

text: Kun kolmion sivujen pituudet merkitään formula_2 on säteen formula_3 pituus


title: Kolmion keskinormaalien leikkauspiste

text: Kun kolmiosta tunnetaan kärkiä formula_5 vastaavat kulmat formula_6, saadaan Sinilauseesta


title: Kolmion keskinormaalien leikkauspiste

text:
Kolmion kolme kärkeä merkitään formula_8, formula_9, ja formula_10. Leikkauspisteen formula_11 koordinaatit ovat silloin
missä


title: Kolmion keskinormaalien leikkauspiste

text: Pisteen trilineaariset koordinaatit ovat :formula_15.


title: Kolmion keskinormaalien leikkauspiste

text: Pisteen barysentriset koordinaatit ovat


title: Kolmion keskinormaalien leikkauspiste

text: Jos varhain huomattiin, että keskinormaalin leikkauspiste (formula_17) on kollineaarinen kolmion painopisteen (formula_18), ortokeskuksen (formula_19) ja yhdeksän pisteen ympyrän keskipisteen (formula_20) kanssa. Näiden kautta kulkevaa suoraa kutsutaan Eulerin suoraksi.


title: Kolmion keskinormaalien leikkauspiste

text: Painopiste G ja ortokeskus O sijaitsevat kolmion muodosta riippumatta Eulerin suoralla tasavälein niin, että HG = 2•GO.


title: Kolmion keskinormaalien leikkauspiste

text: Kolmiota ympäröivän ympyrän (säde R) keskipiste eli kolmion keskinormaalien leikkauspiste O ja painopiste G toteuttavat yhtälön formula_21


title: Juuse Saros

text: Juuse Matias Saros (s. 19. huhtikuuta 1995 Forssa, Suomi) on suomalainen jääkiekkomaalivahti, joka pelaa Nashville Predatorsin organisaatiossa.


title: Juuse Saros

text: Hänen isänsä Pekka Saros on koripalloerotuomari ja Kaurialan koulun rehtori.


title: Juuse Saros

text: Saros on HPK:n kasvatti. Hän vakiinnutti paikkansa HPK:n A-nuorten ykkösmaalivahtina jo kaudella 2011–2012, joukkueen voittaessa pronssia. Seuraavana kautena HPK:n A-nuoret ottivat SM-kultaa Saroksen johdolla. Saros toimi myös joissakin HPK:n edustusjoukkueen otteluissa luukkuvahtina sekä edusti Suomea alle 18-vuotiaiden MM-kilpailuissa Sotšissa, Suomen saavuttaessa pronssia. Saros valittiin myös turnauksen parhaaksi maalivahdiksi.


title: Juuse Saros

text: Seuraavana kautena Saros toimi jo HPK:n ykkösmaalivahtina SM-liigassa, ja hän oli myös Suomen ykkösmaalivahtina nuorten MM-kilpailuissa Ruotsissa. Suomi voitti mestaruuden 16 vuoden tauon jälkeen ja Saros valittiin kisojen tähdistökentälliseen. SM-liigakauden päätteeksi Saros palkittiin parhaalle tulokkaalle myönnettävällä Jarmo Wasaman muistopalkinnolla. Hänet valittiin myös Suomen joukkueeseen MM-kilpailuihin 2014. Saros ei päässyt pelaamaan toimiessaan kolmosmaalivahtina, mutta oli kuitenkin mukana voittamassa ensimmäistä aikuisten arvokisamitaliaan Suomen saavuttaessa hopeaa. Vuoden 2015 MM-kisoissa Tšekin Ostravassa ja Prahassa Saros teki arvokisadebyyttinsä pelaamalla heti nollapelin Slovakiaa vastaan. Saros on pelannut yhteensä kahdeksan miesten A-maaottelua. Torjuntaprosentti otteluista on 96,6% ja päästettyjen maalien keskiarvo 0,65.


title: Juuse Saros

text: Saros debytoi NHL:ssä 29. marraskuuta 2015, kun hänet oli edellisenä päivänä nostettu AHL:stä, jossa hän oli voittanut kahdeksan kymmenestä pelaamastaan ottelusta. Hän torjui 20 laukausta ja päästi kolme maalia, mutta sai päävalmentaja Peter Laviolettelta kehuja ottelun jälkeen. 16 AHL:ssä pelatun ottelun jälkeen Saros oli voittotilastossa neljäntenä. Milwaukee Admiralsin silloinen päävalmentaja kertoi Saroksen olevan ”kilpailija, joka antaa joukkueellensa mahdollisuuden menestyä joka ilta”.


title: Juuse Saros

text: Saros pudotettiin lokakuussa juuri ennen kauden 2016–2017 alkua Nashville Predatorsin farmijoukkueeseen Milwaukee Admiralsiin, mutta pääsi pelaamaan myös NHL:ssä lokakuussa 2016. Hän teki uransa toisessa NHL-ottelussa myös syöttöpisteen. Ensimmäisen nollapelinsä Saros saavutti kauden kuudennessa ja uransa seitsemännessä NHL-ottelussaan 30. joulukuuta 2016 St. Louis Bluesia vastaan.


title: Chilensimppu

text: Chilensimppu ("Normanichthys crockeri") on simppukaloihin kuuluva kalalaji, jota tavataan trooppiselta Tyyneltämereltä. Se on ainoa laji chilensimppujen (Normanichthyidae) heimossa.


title: Chilensimppu

text: Chilensimppu on pienikokoinen kala, joka kasvuu suurimmillaan noin 11 cm pitkäksi. Lajin levinneisyysalue ulottuu Perun Chimbotesta Chilen Mocha-saarelle. Ne elävät tyypillisesti lähellä rannikkoa alle 200 metrin syvyydessä. Chilensimput ovat suhteellisen yleisiä ja liikkuvat parvissa. Niiden ravintoa ovat vesikasvit, pienet kalat sekä pienet selkärangattomat eläimet kuten planktoneläimet.


title: Alburnus

text: Alburnus on särkikalojen heimoon (Cyprinidae) kuuluva kalasuku, jonka levinneisyys on Euroopassa ja Länsi-Aasiassa.


title: Alburnus

text: Sukuun kuuluu 42 lajia.


title: Cleveland Barons (1937–1973)

text: Cleveland Barons oli vuosina 1937–1973 AHL-liigassa pelannut yhdysvaltalainen jääkiekkoseura. Baronsin kotikaupunki oli Ohion osavaltiossa sijaitseva Cleveland, ja sen kotiareenana toimi Cleveland Arena. Joukkue voitti AHL:n mestarille jaettavan Calder Cupin yhdeksän kertaa. Mestaruudet tulivat vuosina 1939, 1941, 1945, 1948, 1951, 1953, 1954, 1957 ja 1964.


title: Cleveland Barons (1937–1973)

text: Cleveland Baronsin perusti 1930-luvun laman aikana liikemies Al Sutphin, joka omisti joukkueen vuoteen 1949 saakka. Joukkueen kotiareenaksi 1937 valmistuneen Cleveland Arenan rakentamiseen käytettiin 1,5 miljoonaa Yhdysvaltain dollaria. Tuohon aikaan Baronsin pelaajat saattoivat saada suurempia palkkioita kuin NHL-jääkiekkoilijat. Vuonna 1949 Sutphin myi joukkueen sekä sen kotiareenan minneapolisilaiselle liikemiesryhmälle. Kun World Hockey Association perustettiin 1972, Barons ei kyennyt kilpailemaan WHA-joukkueiden kanssa ja lopetti toimintansa 1973.


title: Cleveland Barons (1937–1973)

text: Joukkueessa pelasi muun muassa keskushyökkääjä Fred Glover, joka oli uransa päättäessään oli AHL:n kaikkien aikojen tilastoykkönen pelattujen otteluiden, tehtyjen maalien sekä syöttö- ja tehopisteiden määrässä. Toinen tunnettu Barons-pelaaja oli maalivahti Johnny Bower, josta käytettiin lempinimeä “Kiinan muuri” (). Bower teki merkittävän uran myös NHL:ssä ja valittiin Hockey Hall of Fameen.


title: Rolf Palmén

text: Karl Rolf Johan Palmén (27. elokuuta 1897 Vaasa – 13. huhtikuuta 1976 Helsinki) oli suomenruotsalainen kirjailija ja kääntäjä.


title: Rolf Palmén

text: Rolf Palménin vanhemmat olivat Helsingin tuomiokunnan tuomari, laamanni Eskil Heribert Palmén (1863–1941) ja Sally Maria Skog (1873–1938). Hänen veljensä oli akateemikko Erik Palmén.


title: Rolf Palmén

text: Palmén väitteli filosofian tohtoriksi psykologian alalta vuonna 1923. Hän työskjenteli sitten pankkitoimihenkilönä Helsingissä 1926–1933 ja tämän jälkeen hän toimi lehdistöasiamiehenä, toimittajana, kirjailijana ja kääntäjänä. Viimeksi Palmén toimi valtioneuvoston palveluksessa kääntäjänä 1949–1964. Palmén toimitti tai avusti Svensk Botten, Mercator, Aftonposten, Landsbygdens folk, Nyland, Finsk Tidskrift ja Appell-lehtiä.


title: Cottoidei

text: Cottoidei on simppukalojen lahkoon (Scorpaeniformes) kuuluva kalojen alalahko.


title: Cottoidei

text: Alalahkoon kuuluu kaksi yläheimoa ja 12 heimoa.


title: Israel Reinius (nuorempi)

text: Israel Reinius (28. syyskuuta 1727 Laihia – 5. maaliskuuta 1797 Isokyrö) oli suomalainen pappi ja tutkimusmatkailija. Reinius kävi 1740-luvulla Kiinassa ja kirjoitti matkasta selostuksen.


title: Israel Reinius (nuorempi)

text: Reiniuksen vanhemmat olivat Laihian kappalainen Israel Reinius ja Elisabet Collin. Hän kävi Vaasan triviaalikoulua 1734–1741 ja pääsi ylioppilaaksi 1741. Reinius opiskeli aluksi Turun akatemiassa mutta vaihtoi sitten alaa ja opiskeli Tukholman merenkulkukoulussa 1744–1746 yhdessä veljensä Hermanin kanssa. Vuonna 1746 veljekset menivät kadetteina Ruotsin Itä-Intian kauppakomppanian palvelukseen.


title: Israel Reinius (nuorempi)

text: Helmikuussa 1746 he lähtivät "Cronprinzen Adolph Friedrich"-laivalla Göteborgista kohti Kiinaa ja Israel Reinius piti matkan ajan yksityiskohtaista päiväkirjaa. Laiva saapui kesäkuun alussa 1747 Kantoniin jonka kautta kaikki Kiinan ulkomaankauppa käytiin. Paluumatkalle lähdettiin vasta tammikuun alussa 1748 joten Reinius saattoi tehdä useiden kuukausien ajan tarkkoja muistiinpanoja kiinalaisten elämästä, uskonnosta, kaupasta ja tavoista. "Cronprinzen Adolph Friedrich" saapui takaisin Göteborgiin kesäkuun lopulla 1748 ja veljekset pääsivät palaamaan kotiinsa Laihialle vasta syyskuussa 1748.


title: Israel Reinius (nuorempi)

text: Palattuaan Suomeen Reinius aloitti opiskelun Turun akatemiassa ja hän väitteli maisteriksi 1749. Maisterinväitöstyö "Anmärkningar samlade under en resa till China" perustui Reiniuksen Kiinan-matkansa aikana pitämään päiväkirjaan ja se oli ensimmäinen Suomessa julkaistu Kiinaa käsittelevä opinnäytetyö. Reinius vihittiin papiksi 1752 ja hän toimi sitten ensin isänsä apulaisena Laihialla 1752–1769 ja viimeksi hän oli Isonkyrön kappalaisena vuodesta 1769.


title: Israel Reinius (nuorempi)

text: Reinius oli naimisissa vuodesta 1757 Anna Maria Stenbäckin kanssa. Heidän vanhin poikansa Israel Reinius (1762–1845) toimi Isonkyrön kappalaisena isänsä jälkeen 1798–1845.


title: Tiimiyrittäjyys

text:
Tiimiyrittäjyys on opetusneuvos Johannes Partasen keksimä nimitys ulkoisen yrittäjyyden lajille jossa yksilö työskentelee ja oppii yhdessä vertaistensa, eli toisten yrittäjien, kanssa. Tällaisia yksilöitä kutsutaan tiimiyrittäjiksi.
Tiimiyrittäjyys – tai “tiimiyrittäminen” – on syntynyt ideana Jyväskylän ammattikorkeakoulun yritystoiminnan kehittämisen koulutusohjelma Tiimiakatemialla vuonna 1993. Partanen perusti ko. yksikön ja ohjelman. Sen kantavana ideana oli, että yrittäjyyttä ei tarvitse toteuttaa yksin, vaan sitä voidaan tehdä tiimissä. Samalla ohjelman opiskelija suoritti opintojaan oppimalla yhdessä muiden kanssa.


title: Tiimiyrittäjyys

text: Tiimiakatemian tiimiyrittäjyyttä toteutetaan yleensä korkeakouluopintojen yhteydessä, joskin sitä voidaan luonnollisestikin tehdä myös muissa yhteyksissä, esimerkiksi toisen asteen ammatillisessa koulutuksessa tai sisäisen yrittäjyyden muotona työelämässä.


title: Tiimiyrittäjyys

text: Partasen mukaan tiimiyrittäjyyden käyttö laskee korkeakouluopiskelijoiden yrittäjäksi ryhtymisen kynnystä ja nopeuttaa yksilöiden oppimista. Esimerkiksi vuonna 2010 Jyväskylän ammattikorkeakoulun Tiimiakatemian opiskelijoista 37 % ryhtyi yrittäjäksi heti valmistuttuaan opinnoistaan ja 47 % kahden vuoden sisällä valmistumisestaan .


title: Tiimiyrittäjyys

text:
Tiimiakatemian tiimiyrittäjyys on saanut vaikutteita muun muassa oppivien organisaatioiden käytänteistä, itsejohdetusta oppimisesta, amerikkalaisista johtamis- ja tiiminrakennusopeista sekä sosiokonstruktivismista . Yhtenäistä, tiukan dogmaattista määritelmää tiimiyrittäjyydelle ei Partasen mukaan kuitenkaan ole.
Tällä hetkellä (v. 2013) tiimiyrittäjyyden edistäjänä toimii jyväskyläläinen Partus Oy. Yritys käyttää TA Network Oy:n omistamia tiimiyrittäjä® ja teampreneur® -tavaramerkkejä.


title: Tiimiyrittäjyys

text: Tiimiyrittäjyyttä käytettiin ja toteutettiin vuoden 2013 talvella opetusympäristöissä muun muassa Jyväskylän ammattikorkeakoulussa (tradenomiopinnot), Tampereen ammattikorkeakoulussa (tradenomi- ja ylemmän ammattikorkeakoulun opinnot), Turun ammattikorkeakoulussa (estenomiopinnot), Debrecenin yliopistossa Unkarissa (maisterin opinnot), Mondragonin yliopistossa Espanjassa (bachelor- ja maisterin opinnot) sekä Team Academie Nedelandsissa Alankomaissa (bachelor opinnot).


title: Johnny-Kai Forssell

text: Johnny-Kai Forssell (s. 26. lokakuuta 1946 Vaasa) on suomalainen DJ, toimittaja ja päihdetyöntekijä. Vuonna 1962 levyjen soittamisen "DJ Johnny" -nimellä aloittanut Forssell on nimitetty myös suomalaiseen DJ Hall of Fameen.


title: Johnny-Kai Forssell

text: Muun muassa Helsingissä lapsuudessaan asunut Forssell on vaikuttanut jo pitkään Porissa. Hänellä oli oma show Radio Porissa 21 vuoden ajan sen perustamisesta 1985 lähtien. Forssell toimitti 2010-luvun alussa viikoittaista musiikkiohjelmaa Yle Satakunnan Radiolle. Hän tekee myös levy- ja kirjallisuusarvosteluja "Satakunnan Kansaan" sekä toimittaa "Uusi Pori" -lehteä. Päihdetyöntekijänä Forssell on toiminut jo 1970-luvulta lähtien. Hän on työskennellyt muun muassa sosiaalineuvos Mauri Poikeljärven ylläpitämässä Syväpuro-yhteisössä Loviisassa.


title: Johnny-Kai Forssell

text: Forssell avioitui laulaja Lea Lavenin kanssa vuonna 1985, mutta pariskunta erosi myöhemmin.


title: Katrina Leskanich

text: Katrina Leskanich (s. 10. huhtikuuta 1960 Topeka, Kansas) on yhdysvaltalaissyntyinen Englannissa asuva laulaja-muusikko, joka tunnetaan parhaiten popyhtye Katrina and the Wavesin laulajana.


title: Katrina Leskanich

text: Leskanich syntyi Kansasissa kuusilapsiseen perheeseen. Hänen isänsä oli Yhdysvaltain ilmavoimien eversti ja perhe muutti useasti, ensin Yhdysvaltojen sisällä ja sitten Saksan Stuttgartin ja Alankomaiden kautta Norfolkiin, Englantiin vuonna 1976. Siitä lähtien Leskanich on asunut Englannissa. Hän muutti vuonna 1998 Lontooseen, jossa asuu nykyisin.


title: Katrina Leskanich

text: Vuonna 1978 Leskanich ja hänen silloinen poikaystävänsä Vince de la Cruz perustivat Feltwellissä coveryhtyeen nimeltä Mama’s Cooking. Vuonna 1981 jäsenistömuutosten jälkeen yhtye alkoi kutsuaan itseään nimellä The Waves ja alkoi soittaa omia kappaleitaan. Vuonna 1982 jälleen miehistövaihdosten jälkeen nyt cambridgeläinen yhtye muutti nimekseen Katrina and the Waves soololaulajansa Katrina Leskanichin mukaan.


title: Katrina Leskanich

text: Yhtye saavutti useita kansainvälisiä hittejä, joita tunnetuin on vuoden 1985 ”Walking on Sunshine”. ”Sun Street” oli pienempi hitti vuonna 1986. He saivat myös parhaan uuden artistin Grammy-ehdokkuuden. Yhtyeen muita menestyskappaleita olivat ”Do You Want Crying”, ”Que te Quiero”, ”Rock and Roll Girl” ja ”That's The Way” (16. singlelistalla Yhdysvalloissa).


title: Katrina Leskanich

text: Vuonna 1997, menestyksen jo melko lailla hiivuttua, yhtye voitti Eurovision laulukilpailun Iso-Britannian edustajana kappaleellaan ”Love Shine a Light”. Voiton jälkeen Leskanich kommentoi sen olleen toinen maanvyörymävoitto viikossa: heidän laulunsa voitti ennätysmäisellä erolla ja Tony Blair oli voittanut Britanniassa yleiset vaalit kaksi päivää aiemmin. Kappale voitti ennätysmäisellä 70 pisteen erolla kakkoseksi tulleen Irlannin kappaleen. ”Love Shine a Light” nousi brittilistan kolmoseksi, mikä on yhtyeen kaikkien aikojen paras sijoitus.


title: Katrina Leskanich

text: Katrina and the Waves hajosi vuonna 1999.


title: Katrina Leskanich

text: Katrina and the Wavesin hajottua Leskanich siirtyi soolouralle. Aluksi hän toimi BBC Radio 2:n tiskijukkana ja sitten vuonna 2001 musikaali "Leader of the Packin " pääroolissa. Vuonna 2004 ilmeistyi pienpainoksena albumi "Turn The Tide". Seuraavana vuonna Universal Records julkaisi Katrina Leskanichin eponyymin sooloalbumin. Albumilta julkaisiin singlenä Kirsty MacColl -cover ”They Don’t Know”. Samana vuonna hän osallistui myös Ruotsin euroviisukarsintoihin (Melodifestivalen 2005) kappaleella ”As If Tomorrow Will Never Come”. 2005 Leskanich toimi myös Kööpenhaminassa -tapahtuman juontajana yhdessä Renars Kaupersin kanssa.


title: Katrina Leskanich

text: Vuonna 2007 Leskanich oli mukana tribuuttialbumilla "The Clash Sandinista!" kappaleella ”Hitsville UK”. Samana vuonna hän kiersi alkukesästä Norjassa 1980-lukushow ”Gylne Tiderin” mukana. Show’ta esitettiin Oslon Christiana-teatterissa lokakuusta joulukuuhun. Show’sta tehty kokoelma-albumi myi platinaa. Sillä on mukana Leskanichin esittämänä ”They Don’t Know”.


title: Katrina Leskanich

text: Leskanich esiintyi myös Countdown Spectacular 2 -konserttisarjassa Australiassa elokuun lopusta syyskuun alkuun 2007. Hän esitti hittinsä ”Walking on Sunshine”. Alkuvuodesta 2008 hän oli Belgian euroviisukarsinnan tuomaristossa.


title: Katrina Leskanich

text: 1. maaliskuuta 2008 Leskanich esitti BBC:n euroviisukarsintaohjelmassa remix-tanssiversion 1997 euroviisuvoittokappaleesta ”Love Shine A Light”. Syyskuussa 2010 sooloalbumi "Turn The Tide" julkaistiin uudelleen. Toukokuussa 2011 ilmestyi EP "Spiritualize".


title: Katrina Leskanich

text: Vuonna 2012 Leskanich kiersi eurooppalaisia festivaaleja kokoonpanolla Darren Loveday (kitara), Trevor Newnham (basso), Ed Carlile (rummut), Steve Turner (koskettimet), Dave O’Higgins (saksofoni) ja Martin Shaw (trumpetti).


title: Katrina Leskanich

text: Toukokuussa 2013 ilmestyy Leskanichin ensimmäinen kirja. "Peggy Lee Loves London – My London Guide" on valokuvakirja Lontoosta.


title: Katrina Leskanich

text: Leskanich on vieraillut useiden artistien levyillä laulajana. Näitä ovat:


title: FC Hämeenlinnan kausi 2013

text: Kausi 2013 on FC Hämeenlinnan 22. toimintavuosi. Seura lähtee kauteen uuden päävalmentajan alaisuudessa, kun Jussi Lempisen korvaa HJS Akatemian kanssa hyvää työtä tehnyt Tomi Uusitorppa. Hänen apuvalmentajinaan toimivat Jussi Pellikka sekä Jarkko Ollikainen. FC:n edellinen kausi päättyi putoamiseen Ykkösestä ja kaudella 2013 valkopaidat pelaavat Kakkosen länsilohkossa mm. paikallisvastustaja Härmän kanssa.


title: FC Hämeenlinnan kausi 2013

text: Alla lueteltujen täysimittaisten harjoitusotteluiden lisäksi FC Hämeenlinna pelasi Tampereella järjestetyssä Futis Cupissa jossa kohtalona oli jääminen sijoituspelien ulkopuolelle yhden voiton ja yhden tappion jälkeen.


title: FC Hämeenlinnan kausi 2013

text: Suomen Cup kesti FC Hämeenlinnan osalta vain yhden ottelun verran. Heti kolmannella kierroksella kohdattiin vieraissa tamperelainen TPV joka oli vahvempi maalein 6-1.


FC Hämeenlinnan kausi 2013


title: FC Hämeenlinnan kausi 2013

text: Kakkosen länsilohkon kausi 2013 alkaa FC Hämeenlinnan osalta kotiottelulla Musan Salamaa vastaan 27. huhtikuuta ja 27 kierroksen mittainen kausi saadaan pakettiin 5. lokakuuta kotiottelussa ÅIFK:ta vastaan.


title: Afrika (videopeli)

text: Afrika on Rhino Studiosin Playstation 3:lle kehittämä luontokuvaajan työtä simuloiva seikkailupeli. Siinä pelaaja saa tehtäviä, joissa kuvataan Afrikan eläimiä eri tilanteissa.


title: Afrika (videopeli)

text: Peli julkistettiin aluksi pelkästään Japanissa, myöhemmin myös Yhdysvalloissa mutta ei koskaan Euroopassa. Aasiassa siitä käytettiin rinnakkaisnimeä "Hakuna matata".


title: Suomen joukkue Kanada-cupissa 1991

text: Suomen jääkiekkomaajoukkue vuoden 1991 Kanada-cupissa, jossa Suomi putosi välierissä.


title: Let It Roll

text: Let It Roll on Don Johnsonin studioalbumi vuodelta 1989. Sen tyyli on hyvin pitkälle samankaltainen Donin edellisen albumin kanssa, kappaleiden koostuessa ajankohtaisesta pop musiikista. Tällä kertaa kappaleissa on kuitenkin käytetty myös jousisoittimia. Kappale "A Better Place" on duetto meksikolaisen Yuri nimisen laulajan kanssa. "Other People's Lives" on kertomus ihmisistä, jotka haluavat (usein materiaalisesti) parempaa elämää, mutta huomaavat myöhemmin sen saavutettuaan, ettei se merkitsekään onnellisuutta. "Little One's Lullaby" on nimensä mukaisesti kehtolaulu lapselle.


title: Let It Roll

text: Albumilla ei ole kiinteää kokoonpanoa, vaan useat eri muusikot soittavat tai laulavat taustalaulua kappaleilla. Muun muassa Steve Jones, Barbra Streisand, Bruce Kulick, sekä Joe Lynn Turner osallistuivat albumin nauhoituksiin.


title: Let It Roll

text: Levyä on myös nauhoitettu useissa eri studioissa, joista lista alempana.


title: Pyhän Hengen kirkko (Tallinna)

text: Pyhän Hengen kirkko () on kirkko, joka sijaitsee Tallinnan vanhassakaupungissa. Kirkon omistaa Viron evankelis-luterilainen kirkko.


title: Pyhän Hengen kirkko (Tallinna)

text: Kirkon ensimmäiset osat on rakennettu 1200-luvulla. 1300-luvulla kirkkoon tehtiin laajennus. 1630-luvulla arkkitehti H. Graff suunnitteli tornin pohjoisen renessanssin tyyliin, jonka Bickel ja A. John uusivat vuonna 1688. Kirkossa toimi 1500-luvulla kaksi pappia, joilla oli suuri vaikutus viron kieleen ja kulttuuriin. Heistä G. Müller kirjoitti saarnoja viroksi ja Balthasar Russow oli Liivinmaan maakunnan kronikan kirjoittaja


title: Pyhän Hengen kirkko (Tallinna)

text: Kirkon länsiosassa on kahdeksankulmainen torni saksalaisen ritarikunnan tyyliin. Kirkon pohjoispuolella julkisivuun on kaiverrettu barokkityylinen kello, jonka teki vuonna 1684 K. Ackerman.


title: Pyhän Hengen kirkko (Tallinna)

text: Kirkon sisustukseen kuuluu:


title: Trøllanes

text: Trøllanes on kylä Kalsoyn saaren pohjoisrannikolla Färsaarilla. Kylä kuuluu Klaksvíkin kuntaan, ja asukkaita siellä oli vuonna 2013 yhteensä 17. Kylän asukkaat saavat elantonsa muun muassa lampaiden- ja karjanhoidosta.


title: Trøllanes

text: Kylä on saanut ”Trøllanes”-nimensä erään tarinan mukaan siitä, kun peikoilla oli tapana saapua sinne tanssimaan aina loppiaisyönä. Kylän asukkaat lähtivät aina tuolloin pakoon peikkoja Mikladalurin kylään. Matka tunturin yli Mikladaluriin oli vaarallinen ja raskas, minkä vuoksi kerran eräs vanha nainen ei jaksanut lähteä matkaan. Hän piiloutui pöydän alle, mutta peikkojen ilonpidon ollessa ylimmillään, huusi hän peloissaan Jeesusta apuun. Tämän kuultuaan peikot kauhistuivat ja pakenivat kylästä eivätkä milloinkaan enää palanneet. Vielä nykyisinkin Trøllanesissa on kiviä, joihin ei ole koskettu, sillä niitä pidetään maahisten asuinpaikkoina.


title: Trøllanes

text: Trøllanesin kylään kulkee päivittäin muutamia linja-autoja Kalsoyn saaren eteläisimmästä kylästä Syðradalurista. Trøllanesissa ei ole majoituspalveluita tai kauppaa.


title: Trøllanes

text: Trøllanesin kylä on Kalsoyn saaren neljästä kylästä pohjoisin, ja se sijaitsee saaren pohjoisrannikolla Färsaarten pohjoiskolkassa. Trøllanes sijaitsee korkealla, ja kylän ranta on yksi Färsaarten pahimmista tyrskypaikoista. Trøllanes sijaitsee kahden kilometrin pituisen valaisemattoman tunnelin päässä etelämpänä sijaitsevasta Mikladalurin kylästä. Tunneli valmistui vuonna 1986, mihin asti Trøllanesiin ei johtanut tietä ja kylä oli hyvin eristäytynyt.


title: Trøllanes

text: Oheisessa taulukossa esitetyt Trøllanesin väkiluvut pohjautuvat Färsaarten tilastokeskuksen () tietoihin.


title: Artturi Ranta

text: Jaakko Artturi Ranta, vuoteen 1906 "Blank" (26. helmikuuta 1897 Ylivieska – 16. toukokuuta 1975 Imatra) toimi hallinnon parissa, muun muassa osuuskauppa-alalla, ja oli Tampereen kaupungin sosiaalisektorin kaupunginjohtaja 1943–1948. Sitten hän oli Imatran kauppalanjohtaja 1948–1955 ja vuodet 1955–1964 Kymen läänin maaherra.


title: Artturi Ranta

text: Ranta toimi nuoresta pitäen aktiivisesti työväenliikkeessä, ja hänet valittiin 1918 Ylivieskan kunnanvaltuustoon. Vuonna 1919 hän meni Oulun osuuskaupan palvelukseen sen sivumyymälään. Osuuskauppakoulun käytyään hän toimi eri osuusliikkeiden hallintotehtävissä vuoteen 1943, jolloin hänet valittiin Tampereelle apulaiskaupunginjohtajaksi.


title: Tampere Rugby Club

text: Tampere Rugby Club ("TRC") on tamperelainen vuonna 2001 perustettu rugbyseura. Seuran alaisuudessa toimii miesten joukkue, naisten joukkue sekä juniorijoukkue. Miesten ja naisten joukkueet pelaavat rugbyn SM-sarjassa. Tampere Rugby Club on vuodesta 2012 lähtien alkanut järjestämään koulujenvälistä lippurugby-turnausta, joihin on osallistunut monet Tampereen kouluista.


title: Tampere Rugby Club

text:
Seuran perusti vuonna 2001 ranskalainen Christophe Croze Olivier Asselinin kanssa. Myöhemmin mukaan tuli John Cozens, joka toimi pitkään rahastonhoitajana sekä apuvalmentajana.
TRC:n puheenjohtajina ovat toimineet:TRC:n miehet pelaavat rugbyn SM-sarjassa. Mestaruuden he ovat voittaneet vuosina 2006, 2007 ja 2013. Hopealle he sijoittuivat vuosina 2005, 2008, 2009, 2010 ja 2011. Vuonna 2012 TRC sijoittui kolmanneksi.


title: Tampere Rugby Club

text: Tampere Rugby Clubin naisten joukkue perustettiin vuonna 2008. Joukkue kilpailee yhtä lailla rugbyn naisten SM-sarjassa. Tampere Rugby Clubin naiset voittivat ensimmäisen 15-rugbyn Suomen mestaruutensa vuonna 2017.


title: Tampere Rugby Club

text:
Ensimmäistä virallista juniorijoukkuetta valmensi Lauri Ojanperä, toiminta jatkui noin 3 vuotta. Ojanperä on ammatiltaan opettaja ja ollessaan töissä Orivedellä ala-asteella, hän ryhtyi opettamaan rugbya. Hän onnistui järjestämään pari koulupeliäkin.
Orivedeltä on tullut mm. Jussi Viljanen, joka pelaa myös Suomen maajoukkueessa.
Vuoden 2011 loppupuolella kerättiin kasaan nykyinen Tampere RC Groove, eli Tampere Rugby Clubin alainen juniorijoukkue. Joukkueessa tällä hetkellä pelaa 15-19-vuotiaita, poikia suurimmaksi osaksi. Joukkuetta valmentaa Miika Valo.


title: Tampere Rugby Club

text: TRC:ltä on moni pelaaja edustanut Suomea kansainvälisissä peleissä.


title: NoSQL

text: NoSQL (englannin sanoista "Not only SQL") on käsite, jolla kuvataan perinteisestä relaatiomallista (kirjaimellisesti sen Structured Query Language -tietokantakieltä eli SQL:aa käyttävistä toteutuksista) poikkeavia tietokantoja. Nämä tietokannat eivät seuraa mitään kiinteästi määrättyä taulukkoskeemaa, minkä ansiosta ne skaalautuvat hyvin horisontaalisesti.


title: NoSQL

text: NoSQL-käsite otettiin käyttöön vuoden 2009 alussa, kun aiheesta järjestettiin konferenssi. Tarkoituksena oli löytää yhteinen nimitys kasvavalle määrälle tietokantajärjestelmiä, jotka poikkeavat ACID-periaatteista. Tunnettuja NoSQL-toteutuksia ovat muun muassa Google BigTable ja Amazon Dynamo.


title: NoSQL

text: Relaatiotietokannat soveltuvat huonosti suurten dokumenttimäärien käsittelyyn ja pilvilaskennan käyttöön. Parhaimmillaan ne ovat, kun käsitellään pieniä transaktioita tai suoritetaan harvoin tapahtuvia suuria eräajoja. Ne eivät kuitenkaan ole kovin tehokkaita, jos tietokantaan tarvitsee tehdä paljon muutoksia tihein väliajoin. NoSQL taas pystyy suoriutumaan hyvinkin suuresta samanaikaisesta määrästä luku- ja kirjoitusoperaatioita.


title: NoSQL

text: Tekniikan heikkoihin puoliin kuuluu, että NoSQL-arkkitehtuurit eivät välttämättä takaa datan eheyttä eri palvelimilla. Ne kuitenkin pyrkivät siihen, että tiedot päivitetään lopulta, vaikka se ei tapahtuisikaan välittömästi. Useat NoSQL-toteutukset tukevat tietokantojen hajauttamista, jossa tiedot ovat toisteisesti useilla palvelimilla ja ne on mahdollista löytää esimerkiksi hajautetun tiivisteen avulla. Tällä tavoin järjestelmiä on helppo skaalata, ja ne toimivat, vaikka verkkoyhteydet sen joidenkin solmujen välillä katkeaisivatkin.


title: Elli Ranta

text: Elli Aleksandra Ranta (o.s. Kaislaranta, alk. Karén; 25. joulukuuta 1900 Helsinki – 17. marraskuuta 1954 Helsinki) oli suomalainen laulaja (sopraano) ja näyttelijä. Ranta toimi näyttelijänä useissa teattereissa vuosina 1924–1938 sekä ooppera-, operetti- ja konserttilaulajana. Laulajana hän piti ensikonserttinsa vuonna 1933. Ranta oli laulunopettajana Sibelius-Akatemiassa vuodesta 1946.


title: Elli Ranta

text: Hänen puolisonsa oli säveltäjä Sulho Ranta.


title: Juho Ranta

text: Juho Ranta, vuoteen 1882 Mäkiranta (4. maaliskuuta 1867 Ilmajoki – 11. lokakuuta 1953 Helsinki) oli suomalainen kanttori, kuoronjohtaja, säveltäjä ja lehtimies.


title: Juho Ranta

text: Juho Rannan vanhemmat olivat Antti Mäkiranta ja Margareeta Kokko ja puoliso vuodesta 1889 Sanni Elviira Ranta-Nikkola. Lukkari-urkurikoulun Ranta kävi Helsingissä, valmistuen vuonna 1893. Hän työskenteli Oulun tuomiokirkon kanttorina 1904–1939 ja sävelsi muun muassa kuorolauluja. Peräseinäjoen kanttori-urkurina Ranta oli ollut 1893–1904. Oulussa ollessaan hän toimi myös Oulun reaalilyseon musiikinopettajana, "Louhen" ja "Liiton" toimitussihteerinä sekä Oulun läänin elintarvetoiminnan sihteerinä ja johtajana. Director cantus -arvonimen hän sai 1909. Juho Rannan poika oli säveltäjä Sulho Ranta. Juho Ranta oli Suuren lähetystön jäsen vuonna 1899.


title: Land’s End

text: Land’s End ( tai "Pedn an Wlas") on manner-Englannin läntisin kohta. Se on Cornwallin suosituimpia ulkoilmanähtävyyksiä ja siellä on lukuisia museoita ja matkamuistoliikkeitä.


title: Land’s End

text:
Land’s Endin rantakalliot ovat valtakunnallisesti merkittäviä. Kalliot ja menneen kaivostoiminnan jäänteet muodostavat harvinaisille jäkälille sopivan elinympäristön. Niemimaalla kasvaa runsaasti kanervaa, kellokanervaa,
harmaakellokanervaa ("Erica cinerea") ja erästä piikkihernelajia ("Ulex gallii"). Harvinaisia alueelta löydettyjä kasveja ovat kaunosappi ("Centaurium scilloides"), kevätnurmikka ("Poa infirma"), kankeakarvamaite ("Lotus subbiflorus") ja keltatahmayrtti ("Parentucellia viscosa").


title: Vilho Rantasalo

text: Aukusti Vilho Rantasalo, sukunimi aik. "Durchman" (22. marraskuuta 1881 Kitee – 9. elokuuta 1961 Helsinki) oli suomalainen lyseon lehtori ja kansanperinteen tutkija sekä julkaisija.


title: Vilho Rantasalo

text: Rantasalon vanhemmat olivat konemestari Wilhelm Durchman ja Beata Johanna Iso-Pahkala. Hän pääsi ylioppilaaksi vuonna 1900 Joensuun lyseosta ja valmistui Helsingin yliopistosta filosofian kandidaatiksi 1904, maisteriksi 1907 sekä lisensiaatiksi ja tohtoriksi 1920.


title: Vilho Rantasalo

text: Rantasalo toimi opettajana eri oppikouluissa ja viimeksi Helsingin koelyseon eli Töölön yhteislyseon suomen kielen vanhempana lehtorina 1929–1947 sekä oli Helsingin yliopiston folkloristiikan dosenttina 1927–1947, alanaan 1927–1928 suomalainen ja vertaileva kansanrunoudentutkimus ja 1928–1947 suomalainen kansanuskomusten ja taikatapojen tutkimus.


title: Anitta Ranta

text: Anitta Leila Anneli Ranta (s. 9. helmikuuta 1957) on suomalainen sopraano.


title: Anitta Ranta

text: Anitta Ranta opiskeli laulua Vantaan Musiikkiopistossa Salme Kotkasen ja Sibelius-Akatemiassa Matti Lehtisen johdolla. Hän jatkoi opintojaan Länsi-Berliinissä (Hochschule der Künste Berlin) mm. Dietrich Fischer-Dieskaun ja Donald Groben johdolla. Hän voitti 1978 Timo Mustakallio -laulukilpailun ja sai erikoispalkinnon Münchenin kansainvälisessä laulukilpailussa 1980. Vuosina 1984-87 Ranta oli kiinnitettynä Aachenin oopperaan. Suomen kansallisoopperassa hän on vieraillut mm. Wolfgang Amadeus Mozartin Don Giovannin Donna Elvirana ja Carl Orffin Carmina Buranan sopraanosolistina sekä Cornel Trăilescun Saapasjalkakissan nimiroolissa. Espoon oopperassa hän on laulanut Mozartin Tituksen (La clemenza di Tito) Vitelliana.


title: Anitta Ranta

text: Ranta on kuulunut usean vuoden ajan Suomen Oopperaliiton solistipankkiin. Hän on vieraillut mm. Porin, Vaasan ja Tampereen oopperoissa sekä Estonia-teatterin produktioissa ja Ilmajoen musiikkijuhlilla. Ranta on esiintynyt myös lied- ja kirkkomusiikkikonserteissa sekä orkesteriteoksissa sekä kotimaassa että useissa Euroopan maissa.


title: Anitta Ranta

text: Ranta on toiminut laulunopettajana Sibelius-Akatemiassa, Helsingin ja Tampereen konservatorioissa, Tampereen yliopiston näyttelijätyön laitoksessa ja Vantaan musiikkiopistossa. Tällä hetkellä Ranta toimii laulunopettajana ja oopperaluokan opettajana mm. Juvenalian musiikkiopistossa Espoossa.


title: Viljo Rantasalo

text: Viljo Valto Rantasalo, entinen Björni (29. elokuuta 1887 Eura – 6. joulukuuta 1983) oli 1935–1954 Helsingin yliopiston dosentti alanaan pediatriikka. Hän oli samalla Helsingin kulkutautisairaalan, myöh. nimeltään Auroran sairaala, ylilääkäri 1936–1954. Rantasalo sai professorin arvonimen 1946.


title: Viljo Rantasalo

text: Rantasalon vanhemmat olivat Frans Björni ja Henriika Vilhelmiina Piipanoja. Rantasalo pääsi ylioppilaaksi Turun suomalaisesta reaalilyseosta 1905 ja valmistui lääketieteen lisensiaatiksi 1914. Tohtoriksi hän väitteli 1928, jolloin hän sai myös lastentautien erikoislääkärin pätevyyden. Rantasalon ensimmäinen puolisonsa vuodesta 1913 oli Leila Wallenius (k. 1953) ja toinen vuodesta 1954 Irma Orvokki Hiltunen. Rantasalon pojasta Viljo Ilari Rantasalosta (1916–1999) tuli isänsä tavoin lääketieteen tohtori ja dosentti. Myös tytär Leila-Marja Saarelma (1921–2018) valmistui lääkäriksi ja erikoistui lastenpsykiatriaan.


title: Luettelo vapaista julkisista taideteoksista Suomessa

text: Luettelo Suomessa sijaitsevista tekijänoikeudeltaan vapautuneista taideteoksista ja muistomerkeistä on luettelo teoksista, joiden tekijänoikeudet ovat rauenneet Suomen tekijänoikeuslain mukaan. Vaikka teoksen tekijänoikeus olisi rauennut, on noudatettava isyysoikeutta, jonka mukaan siitä otetun kuvan yhteydessä on mainittava teoksen alkuperäinen tekijä.


title: Samettisilmäinen tyttöni

text: Samettisilmäinen tyttöni on suomalaisen Eino Grönin kokoelma-albumi vuodelta 2013.


title: Rapola (täsmennyssivu)

text: Rapola tarkoittaa seuraavia:


title: Mutanärhi

text: Mutanärhi ("Struthidea cinerea") on mutavaristen heimoon kuuluva australialainen varpuslintu.


title: Mutanärhi

text: Mutanärhi on 29-47 cm pitkä ja painaa 110-130 grammaa. Höyhenpuku on tummanharmaa ja siinä on vaaleammanharmaita viiruja. Siivet ovat ruskeat ja pyrstö musta. Sukupuolet ovat samannäköiset. Mutanärhen silmän väri vaihtelee iän mukaan. Poikasilla se on ruskea ja vuoden ikäisillä harmaa. Vanhoilla yksilöillä harmaan silmän ympärillä on keltainen rengas.


title: Mutanärhi

text: Mutanärheä tavataan kotoperäisenä Australiassa. Lajin populaatiota ei ole arvioitu, mutta sitä on kuvattu yleiseksi.


title: Mutanärhi

text: Mutanärhi elää ruohostoilla ja avoimissa eukalyptusmetsissä. Laji vaatii veden läheisyyttä, koska se tarvii mutaa pesän rakentamista varten.


title: Mutanärhi

text: Mutanärhi käyttää ravinnokseen pääasiassa hyönteisiä ja siemeniä, joita se etsii maasta.


title: Luettelo jääkiekon SM-liigan pudotuspelien jatkoaikaotteluista

text: Suomalainen pääsarjatason jääkiekko siirtyi kaudella 1975–1976 SM-sarjasta SM-liigaan, minkä seurauksena jääkiekon Suomen mestaruus on siitä lähtien ratkaistu runkosarjan jälkeen pelattavissa pudotuspeleissä. Ottelut ratkaistaan jatkoajalla 20 minuutin pituisissa erissä, mikäli ottelu on pudotuspeleissä varsinaisen peliajan päättyessä tasan. Peliä pelataan niin pitkään kuin toinen joukkue onnistuu tekemään maalin.


text: Pudotuspelien jatkoaikaotteluiden määrät pysyivät vähäisinä 1990-luvun lopulle asti, mutta maalimäärien laskettua ja pudotuspeliotteluiden määrien kasvettua jatkoaikaotteluiden määrä on lisääntynyt 2000-luvulta lähtien nopeasti. 204 pudotuspeliä on ratkaistu jatkoajalla kauden 2014-2015 loppuun mennessä. Vuonna 2014 syntyi uusi yhden kevään ennätys 17 jatkoaikaottelulla, kun aiempi 13 ottelun ennätys rikkoutui jo välierävaiheessa.


text: SM-liigan pisin ottelu on keväältä 2015, kun Ilves ja HIFK pelasivat yli 134 minuuttia ennen ratkaisevan maalin syntymistä neljännessä jatkoerässä. Ottelussa rikottiin myös 13 vuotta vanha ennätys Suomen pisimmästä jääkiekko-ottelusta. Aiempi ennätysottelu pelattiin Suomi-sarjan pudotuspeleissä keväällä 2002 (10.3.2002 KOOVEE–Titaanit 4–3 Kimmo Lisko 132.58). Uusi Suomen ennätys syntyi jo kymmenen päivän päästä, kun Mestiksen pudotuspeleissä ratkaiseva jatkoaikaosuma syntyi vasta viidennessä jatkoerässä (25.3.2015 Hokki-Jukurit 2-3 Joonas Kalliola 151.31).


text: Kärppien ja Tapparan loppuottelusarjassa keväällä 2015 tehtiin yhden ottelusarjan ennätys viiden jatkoaikaottelun muodossa. Aiempi neljän ottelun ennätys oli Bluesin ja Jokereiden välieräsarjasta 2008 sekä Tapparan ja Lukon välieräsarjasta 2014. Lisäksi Tappara pelasi kevään 2015 pudotuspeleissä yhdeksän jatkoaikaottelua, joilla joukkue ohitti oman kahdeksan ottelun ennätyksen keväiltä 2003 ja 2014.


text: Vuosiluvun perässä on ilmaistu jatkoaikaotteluiden ja pudotuspeliotteluiden määrä


text: Suomen ennätys (Mestiksen pudotuspelit: 25.3.2015 Hokki–Jukurit 2–3 Joonas Kalliola 151.31)


text: 60.14 Antti Pihlström (3.4.2010, 4. puolivälierä Kärpät – JYP 1–2)


text:
4 maalia
3 maalia
2 maalia


title: Keltatahmayrtti

text: Keltatahmayrtti ("Parentucellia viscosa") on keltakukkainen näivekasvi, jonka alkuperäinen levinneisyysalue on Euroopassa. Se on levinnyt tulokaslajina myös Yhdysvalloissa.


title: Keltatahmayrtti

text: Kasvin huomattavin ominaisuus on sen tahmaisuus.


title: Keltatahmayrtti

text: Keltatahmayrtin kasvutapa on pysty, varret haarattomat, ja koko kasvi on nukkamaisen karvan peitossa. Lehdet ovat vastakkaiset. Keltaiset, noin 2,5 cm pitkät huulimaiset kukat ovat tahmean nukan peitossa ja muodostavat harvan tähkän kasvin latvaan.


title: Mikrobilääkeherkkyys

text: Mikrobilääkeherkkyysmäärityksen kohteena ovat usein antibioottirestistentit bakteerit. Tällöin tavoitteena on saada selville kuinka resistentistä kannasta on kyse, ja mikä antibiootti on sopivin kyseisen sairauden hoitoon. Lääkkeen valinnassa pyritään mahdollisimman pieneen pitoisuuteen lääkeainetta. Tuloksia tarkasteltaessa on myös huomioitava lääkkeen turvallisuus, sen tunkeutuminen infektioalueelle, hinta sekä lääkkeen resistenssin syntyyn vaikuttavat ominaisuudet.


title: Mikrobilääkeherkkyys

text: Useasti herkkyysmäärityksiä tehdään kiekkomenetelmällä. Tällä menetelmällä tutkitaan imupaperiin imeytetyn antibioottikiekon muodostamaa bakteerin kasvun estävän renkaan kokoa bakteeriviljelymaljalle. Estorenkaan halkaisija on suoraan verrannollinen bakteerin herkkyyteen. Renkaan, jossa ei ole pesäkkeitä, halkaisija mitataan ja millimetreissä oleva tulos ilmoitetaan herkkyysluokituksella. Herkkyysluokituksia on kolme; S = lääkkeelle herkkä bakteeri, I = alentunut herkkyys ja R = resistentti.


title: Mikrobilääkeherkkyys

text: Kiekkomenetelmällä ei pystytä saamaan kovin tarkkaa tulosta siitä, kuinka suuri pitoisuus mikrobilääkettä tarvitaan tuhoamaan bakteerikannan. Viljelymaljalle on mahdollista tehdä E-testi, jossa maljalle asetetaan muoviliuska, jonka pohjassa on lääkegradientti, ja pinnalla lääkepitoisuusasteikko, yksikkönä mg/l. Maljalta Inkuboinnin jälkeen on luettavissa pienin bakteerin kasvun estävä lääkepitoisuus (MIC) siitä kohdalta, mihin bakteerikasvusto loppuu.


title: Mikrobilääkeherkkyys

text: Lääkkeen pienimmän bakteerin kasvua estävän pitoisuuden, MIC:n (minimum inhibitory concentration), määrittäminen voidaan E-testin lisäksi suorittaa kuoppalevyä hyödyntävällä menetelmällä.


title: Piikkiherneet

text: Piikkiherneet ("Ulex") on hernekasvien heimon kuuluva kasvisuku. Siihen kuuluu noin 20 piikkistä pensaslajia. Ne elävät luonnonvaraisina Länsi-Euroopassa ja Pohjois-Afrikassa.


title: Suomen joukkue jääkiekon maailmanmestaruuskilpailuissa 1993

text: Suomen jääkiekkomaajoukkue vuoden 1993 maailmanmestaruuskisoissa jotka järjestettiin Saksassa.


title: Veklahti

text: Veklahti (ruots. "Vecklax") on kylä Kirkkonummella, Humaljärven ja Vitträskin välissä. Veklahdesta on matkaa Kirkkonummen keskustaan noin 8 kilometriä, ja Masalaan noin 6 kilometriä. Veklahdessa on paljon omakotitaloasutusta. Veklahdessa asuu muun muassa biologi Pertti Koskimies.


title: Lindal

text: Lindal on kylä ja asuinalue Kirkkonummella. Lindalissa on paljon 1960–1970-luvuilla rakennettuja kerrostaloja ja rivitaloja. Lindalista on Kirkkonummen keskustaan vain parin kilometrin matka. Lindalin palveluihin kuuluvat yksi kauppa ja muutama yksityinen päiväkoti.


title: Harmaakellokanerva

text: Harmaakellokanerva ("Erica cinerea") on Euroopassa tavattava, kanervakasveihin kuuluva varpu. Se elää karuiss oloissa nummilla, avoimilla metsämailla ja rannikoilla, Se viihtyy kuivissa, vettä läpäpäisevissä maissa.


title: Merkin

text: Merkin on sukupuolielinten edessä pidettävä peruukki. "Oxford Companion to the Body" -teoksen mukaan häpykarvoitusperuukkien historia ulottuu 1450-luvulle. Kirjan mukaan naisten tuli ajella häpykarvansa satiaisia vastaan taistellakseen ja käyttää merkiniä. Myös prostituoidut saattoivat käyttää merkiniä peittääkseen sukupuolitautien merkit.


title: Maikkulan reservikomppania

text: Maikkulan reservikomppanian alue Maikkulan kaupunginosassa Oulussa on yksi harvoista rakennuskantansa pääpiirteissään säilyttäneistä vuoden 1878 asevelvollisuuslain perusteella rakennetuista reservikasarmeista Suomessa.


title: Maikkulan reservikomppania

text: Asevelvollisuuslain mukaan läänien pääkaupunkeihin perustettiin tarkk'ampujapataljoonat, Ouluun perustettiin Suomen 4. Oulun Tarkk'ampujapataljoona. Kuitenkin vain osa ikäluokasta koulutettiin perustetuissa pataljoonissa, loput saivat sotilaskoulutuksensa reservikomppanioissa. Maikkulaan perustettiin 14. Oulun reservikomppania, muut pataljoonan reservikomppaniat sijaitsivat Oulaisissa, Kemissä ja Kajaanissa. Reservikomppanioiden rakennusten piirustukset laadittiin Helsingissä ja ne olivat samat kaikille komppanioille. Maaseudulle rakennetut reservikasarmit sopeutettiin ympäristöönsä ja ne muistuttavat maalaistalon pihapiiriä. Sotilaskäyttö loppui kasarmilla jo 1901. Sen jälkeen rakennukset ovat olleet muun muassa Itä-Karjalan pakolaisten asuintiloina, lastenkotina ja vanhainkotina.


title: Maikkulan reservikomppania

text: Maikkulan kasarmilla on säilynyt noin 300:lle miehelle suunniteltu miehistörakennus, upseeri- ja aliupseerirakennukset, sairastupa, latriini, arestihuone, ruutikellari ja monia lisärakennuksia. Oulun yliopiston käytöstä rakennukset siirtyivät yksityiseen omistukseen vuonna 2000. Rakennukset ovat nykyisin asuinkäytössä.


title: Sininen aukko

text: Sininen aukko on kalkkikivisessä merenpohjassa oleva jyrkkäreunainen aukko. Se erottuu ympäröivästä matalammasta vedestä tummemman sinisenä. Aukot ovat syntyneet kuivalle maalle jääkauden aikana sadeveden kuluttaessa kalkkikiveä tuhansien vuosien kuluessa.


title: Sininen aukko

text: Maailman syvin meressä oleva sininen aukko sijaitsee Etelä-Kiinan merellä Paracelsaarilla (kiinalaisille Xisha-saaret) ja on nimeltään Lohikäärmeaukko, joka on yli 300,89 metriä syvä ja sen yläosan halkaisija on 130 metriä. Aukossa elää yli 20 kalalajia, vaikka aukossa yli sadan metrin syvyydessä sen vesi on lähes hapetonta.


title: Algofobia

text: Algofobia (kreikan ἄλγος, álgos, "kipu" ja φόβος, phóbos, "pelko") on sairaalloinen kivun kokemisen tai toisen kivun näkemisen pelko. Algofobia on yleistä vanhoilla ihmisillä. Sitä voidaan hoitaa terapialla ja meditaatiolla.


title: Algofobia

text: Behavioristien mukaan fobiat ovat opittuja käyttäytymismalleja. Esimerkiksi kun vanhempi henkilö kuulee muiden kärsivän erilaisista kivuista ja tuskista, hän alkaa myös ennakoida niitä ennen kuin todellisuudessa kärsii kiputiloista.


title: Kaarlo Rauhala

text: Karl William (Kaarlo) Rauhala, vuoteen 1898 "Jacklin" (1878–1934) oli suomalainen filosofian tohtori ja historiantutkija. Hän oli vuodesta 1911 Helsingin yliopiston dosentti ja vuodesta 1927 Valtionarkiston arkistonhoitaja. Hänen merkittävät työnsä olivat kuvaukset Suomen senaatin vaiheista ja maanmittauslaitoksesta. Lisäksi hän julkaisi historian tutkimusta sarjajulkaisuissa.


title: Kaarlo Rauhala

text: Rauhala tuli ylioppilaaksi 1899 ja valmistui filosofian kandidaatiksi 1904, filosofian lissensiaatiksi 1910 ja filosofian tohtoriksi 1911. Hän teki tutustumismatkoja Tukholmaan 1907, Pietariin 1908 ja 1912 ja opiskeli Berliinissä 1911. Hän oli dosentti vuodesta 1911, valtionarkiston amanuenssi 1917, arkistonhoitaja vuodesta 1927. Hän toimi vt. lyseonlehtorina Helsingissä 1909 ja 1913–1917, vt. kansakouluntarkastajana 1909 ja 1910.


title: Kaunosappi

text: Kaunosappi ("Centaurium scilloides") on monivuotinen ruohovartinen kasvi. Se elää eristäytyneillä kasvupaikoilla Länsi-Euroopassa Portugalista Walesiin sekä Azoreilla.


title: Kaunosappi

text: Kasvi kasvaa noin 30 cm korkeaksi. Sillä on violetit kukat.


title: Raumannus

text: Raumannus tarkoittaa seuraavia henkilöitä


title: Jonas Matinpoika Raumannus

text: Jonas Matinpoika Raumannus (1608–1683) oli suomalainen pappi ja kirjailija. Hän oli Uudenkirkon Tl kappalainen. Hän kirjoitti raamatunkäännöskomitan jäsenenä puhtaaksi vuoden 1642 Raamatun ja lisäsi siihen hakemiston. Hänen toimittamanaan ilmestyi vuosina 1646–1647 "Manuale finnonicus, Se on: Muutamat tarvittava ia aina käsillä pidettävät Suomenkieliset Kirjat". Siihen oli koottu muun muassa kalenteri, virsikirja, evankeliumikirja, katekismus, rukouskirja ja osia kirkkokäsikirjasta.


title: Liège–Bastogne–Liège 2013

text: Liège–Bastogne–Liège 2013 oli järjestyksessään 99. maantiepyöräilyn Liège–Bastogne–Liège-kilpailu. Se käytiin 261,5 kilometrin reitillä Liègestä Bastognen kautta Ans'iin 21. huhtikuuta 2013.


title: Liège–Bastogne–Liège 2013

text: Daniel Martin voitti kilpailun karattuaan irtiottoa yrittäneeltä Joaquim Rodríguezilta noin 400 metriä ennen maalia. Alejandro Valverde sijoittui kolmanneksi.


title: Liège–Bastogne–Liège 2013

text:
Lähde: Cyclingnews
Kilpailussa olivat mukana seuraavat 25 joukkuetta:


title: Luke Joeckel

text: Luke Joeckel (s. 6. marraskuuta 1991 Arlington, Texas) on yhdysvaltalainen amerikkalaisen jalkapallon pelaaja, pelipaikaltaan hyökkäyksen linjamies. Hän pelaa tällä hetkellä NFL-joukkue Jacksonville Jaguarsissa.


title: Luke Joeckel

text: Texas A&M Universityn joukkueessa yliopistojalkapalloa pelannut Joeckel oli vuoden toinen valinta.


title: Talin laukkarata

text: Talin laukkarata oli Helsingin Talissa toiminut laukkarata. Alueella järjestettiin lisäksi ratsastuksen kaikkien olympialajien eli koulu-, este- ja kenttäratsastuksen kilpailuja. Talin laukkarata on ainoa Suomessa toiminut kiitolaukkarata. Vuonna 1952 se oli myös Helsingin olympialaisten kenttäratsastuksen kilpailupaikkana.


title: Talin laukkarata

text: Talin laukkaradan suunnittelu ja rakentaminen aloitettiin vuoden 1925 jälkeen, kun Suomen Kenttäratsastusseuran ratsastajat olivat joutuneet lopettamaan toimintansa Töölön pallokentän alueella. Kenttää hallinnoinut osakeyhtiö oli vuonna 1920 vuokrannut osan pallokentästä ratsastajille, mutta ilmoitti jo muutamaa vuotta myöhemmin purkavansa sopimuksen. Laukkarata ja uusi ratsastusalue päätettiin rakentaa Pitäjänmäen kaupunginosassa sijaitsevan Talin kartanon maille, josta Kenttäratsastusseura vuokrasi 20 hehtaarin suuruisen alueen.


title: Talin laukkarata

text: Vuonna 1929 valmistunut rata kasvoi nopeasti 1930-luvun aikana kansainvälisen tason ratsastusurheilualueeksi. Varsinainen laukkarata oli 1 200 metriä pitkä ja ruohopintainen. Se sijaitsi nykyisen Talin golfkentän 4. reiän ja Talin liikuntapuiston jalkapallokenttien kohdalla. Merkittävin radalla järjestetyistä kilpailuista tunnettiin nimellä Grand National. Se käsitti kiitolaukkalähtöjen lisäksi myös muita ratsastuskilpailuja ja niihin oli mahdollista pelata totoa.


title: Talin laukkarata

text:
Vuodesta 1940 lähtien Talin laukkarata oli sodan vuoksi suurimmaksi osaksi käyttämättömänä. Alue pääsi rapistumaan pahasti, eikä toimintaa pyörittäneellä taholla ollut varoja sen kunnostamiseen. Vuoden 1952 olympialaiset tarjosivat olosuhteisiin tilapäistä kohennusta, kun rata kunnostettiin kenttäratsastukseen kuuluneen sekaestelaukkakilpailun (steeplechase) näyttämöksi. Laukkaradan toiminta vaikeutui kuitenkin jälleen olympialaisten jälkeen, kun Helsingin kaupunki vuokrasi Talista suuria maa-alueita golfkentän laajennusta varten. Lopullisesti se hylättiin 1950- ja 1960-lukujen vaihteessa, koska kaupungin kanssa käydyt neuvottelut koko alueen palauttamiseksi ratsastajien käyttöön jäivät tuloksettomiksi.
Ratsastustoiminnan loputtua alueella järjestettiin 1960-luvulla vielä jonkin aikaa vinttikoirakilpailuja.


title: Talin laukkarata

text: Nykyään laukkaradan jäänteitä on maastossa nähtävissä vielä Talin jalkapallohallin parkkipaikan tuntumassa. Vuonna 2010 ilmestyi Suomen Hevosurheilumuseon julkaisemana Talin laukkaradan historiaa käsittelevä teos "Muistoja Talin laukkaradoilta".


title: Punanaamiopeippo

text: Punanaamiopeippo ("Callacanthis burtoni") on peippojen heimoon kuuluva varpuslintu. Se on sukunsa ainoa laji.


title: Punanaamiopeippo

text: Punanaamiopeippoa tavataan Afganistanissa, Intiassa, Nepalissa ja Pakistanissa. Lajin populaatiota ei ole arvioitu, mutta sitä on kuvattu harvinaiseksi tai paikallisesti yleiseksi.


title: Per (nimi)

text: Per on pohjoismainen miehen etunimi. Suomessa nimeä ei ole suomenkielisessä kalenterissa, mutta ruotsinkielisessä kalenterissa Perin nimipäivä on 29. kesäkuuta. Suomessa nimi Per on 1900-luvun alusta vuoden 2015 loppuun mennessä annettu 3 752 miehelle.


title: Ei pelkkää hunajaa

text: Ei pelkkää hunajaa ("More than Honey") on sveitsiläisen dokumenttiohjaaja Markus Imhoofin käsikirjoittama ja ohjaama dokumenttielokuva mehiläisistä. Elokuva valmistui vuonna 2012 ja se on saanut useita palkintoja. Elokuvan kesto on 90 minuuttia.


title: Ei pelkkää hunajaa

text: Savon Sanomien kriitikko Olli-Matti Olnonen pitää elokuvaa jäntevän mielenkiintoisesti toteutettuna.


title: Ei pelkkää hunajaa

text: Elokuva oli lisäksi vuonna 2013 ehdokkaana Deutscher Filmpreisin parhaaksi dokumenttielokuvaksi.


title: Vepsän kunta

text: Vepsän kansallinen maalaiskunta (, ) on alemman tason paikallinen itsehallintoalue Vologdan alueen Babajevon piirissä Venäjällä. Sen hallinnollinen keskus on Timošinon kylä, joka sijaitsee 90 kilometriä Babajevosta pohjoiseen. Kunnassa on 1 200 asukasta (vuonna 2011).


title: Vepsän kunta

text: Vepsän kunnan pinta-ala on 1 666,3 neliökilometriä. Se rajoittuu pohjoisessa Vologdan alueen Vytegran ja idässä Belozerskin piireihin, etelässä Babajevon piirin Borisovo-Sudskojen ja Požaran kuntiin sekä lännessä Pjažozeron kuntaan. Pinta-alasta 81,7 % on metsää ja 16,5 % maatalousmaata.


title: Vepsän kunta

text: Kunta sijaitsee Vepsän ylängön kaakkoisosassa. Jokia ovat Rybinskin tekojärveen laskeva Suda, sen sivujoet Šogda ja Šomitsa, Šolskoje-järveen laskeva Velikaja, sen sivujoki Ivoda ja jälkimmäisen sivujoet Nadka ja Pondolka, Levinskoje-järveen laskeva Kjama ja sen sivujoki Kjarda sekä Šolan sivujoki Bolšaja Sepatka. Järviä ovat Šolskojen ja Levinskojen lisäksi Matterozero, Byksozero, Tšornoje, Sepatozero ja Pandolozero. Hyötykaivannaisiin kuuluvat hiekka, sora, turve, savi, hietasavi ja dolomiitti . Luonnonsuojelualueita ovat Tšornoje-järven luonnonmuistomerkki sekä neljä karpalosuota.


title: Vepsän kunta

text: Kuntaan kuuluu 39 kylää: Aksenovo, Artjomovo, Bereg, Dunovo, Fentšikovo, Fominskaja, Gorka, Gridino, Hudjakovo, Jakutino, Jangolohta, Kijno, Kindajevo, Konets, Krasnaja Gorka, Labino, Mamajevo, Markovo, Mežerje, Nikonova Gora, Novinka, Noskovo, Novoserkovo, Pankratovo, Podberezka, entisten Kujan ja Timošinon kuntien Pustoškat, Rakunovo, Sautino, Savinskaja, Sergejevo, Sloboda, Stunino, Timošino, Turžino, Uglovaja, Vasino, Virino ja Zabolotje.


title: Vepsän kunta

text: Suurimmat asutuskeskukset ovat Timošino (361 asukasta vuonna 2010), Gorka (108), Novoserkovo (77), Sautino (77), Kijno (66) ja Podberezka (66). Krasnaja Gorkan, Labinon ja Mežerjen kylissä ei ole lainkaan vakituista asutusta. Vuonna 2010 kunnan alueella asui 304 vepsäläistä.


title: Vepsän kunta

text: Vuonna 2006 perustetut Kujan vepsäläinen kunta sekä Timošinon ja Komonevon kunnat yhdistettiin Vepsän kansalliseksi maalaiskunnaksi vuonna 2009.


title: Vepsän kunta

text: Kunnan tärkein liikenneväylä on Borisovo-Sudskojeen johtava soratie. Maanteistä vain pieni osa on kestopäällystettyjä ja paikallistiet ovat kokonaan päällystämättömiä. Kylistä on linja-autoyhteydet Babajevoon. Timošinon lähellä on bensiiniasema.


title: Vepsän kunta

text: Seudun pääelinkeinot ovat maatalous ja metsäteollisuus. Kunnassa toimii kolme karjanhoitoa ja viljanviljelyä harjoittavaa kolhoosia (Timošinossa, Gorkassa ja Kijnossa), Timošinon ja Kijnon metsätaloudet, puunhankintayritys Berjozka sekä kolme puunhankintaa ja sahatavaran tuotantoa harjoittavaa yksityisyrittäjää. Asukkailla on lähes 500 palstaviljelmää. 40 % työvoimasta työskentelee kunnan ulkopuolella.


title: Vepsän kunta

text: Timošinossa toimii lastentarha ja keskikoulu, Kijnossa päiväkotiryhmä ja peruskoulu. Kulttuuripalvelut käsittävät kulttuuri- ja vapaa-ajankeskus Kodiman hoitamat Timošinon, Gorkan, Kijnon ja Kindajevon kulttuuritalot sekä Timošinon, Gorkan, Kijnon ja Rakunovon kirjastot. Terveys- ja sosiaalipalveluihin kuuluvat Timošinon poliklinikka ja sosiaalipalvelukeskuksen osasto sekä Gorkan, Kijnon, Noskovon, Rakunovon ja Beregin lääkintäasemat. Lisäksi on kolme postikonttoria ja joukko kauppoja. Slobodan kylässä on vuonna 1999 rakennettu tsasouna.


title: Vepsän kunta

text: Kunnan alueella sijaitsee 37 arkeologista kohdetta (Voilahtan, Šolskojen ja Verhovjen asuin- ja hautapaikat). Rakennusmuistomerkkejä ovat 1800-luvulla pystytetyt Fentšikovon, Gorkan ja Kijnon kirkot, jotka nykyään ovat lähes raunioina. Timošinossa toimii kotiseutumuseo ja Beregissä vepsäläisen kulttuurin museo. Kijnossa järjestetään vuosittainen kansanperinnejuhla Drevo Žizni (”Elämän puu”).


title: Barbro von Essen-Holmqvist

text: Barbro Elsa von Essen-Holmqvist (30. syyskuuta 1915 Pietarsaari – 5. tammikuuta 1996 Nurmijärvi) oli suomalainen farmaseutti ja ruotsin kielellä kirjoittanut runoilija. Hän asui elämänsä aikana Vaasassa, Helsingissä, Vähässäkyrössä ja viimeksi Nurmijärvellä.


title: Barbro von Essen-Holmqvist

text: Von Essen-Holmqvist julkaisi yhdeksän runokokoelmaa ja lisäksi hänen runojaan julkaistiin antologioissa ja aikakauslehdissä. Hän avusti muun muassa Vasabladet- ja Kuriren-lehtiä.


title: Rhonda Byrne

text: Rhonda Byrne on australialainen kirjailija ja tv-tuottaja, joka tuli tunnetuksi elokuvasta "The Secret" ja samannimisestä kirjasta (suom. "Salaisuus"). Idean elokuvaan Byrne sai luettuaan erään vanhan kirjan siitä, miten maailmankaikkeudessa asiat tapahtuvat. Hän halusi ihmisten ympäri maailmaa saavan tietää, miten elämässä voi onnistua. Hän teki aiheesta ensin elokuvan ja sen pohjalta kirjan, jota on myyty 19 miljoonaa kappaletta. Elokuvan suosioon vaikutti oleellisesti sen näkyminen Oprah Winfreyn ohjelmassa vuonna 2007. Byrne kirjoitti "Salaisuudelle" jatkoteoksen "Voima" vuonna 2011.


title: Santeri Vuosara

text: Santeri Vuosara (s. 18. lokakuuta 1976 Pori) on suomalainen kokki ja ruokakirjailija.


title: Santeri Vuosara

text: Vuosara on pitkän linjan keittiöammattilainen ja pyörittänyt omaa yhden miehen yritystä Pirkanmaan alueella vuodesta 2008. Syksyllä 2012 hän julkaisi omakustanteena kirjan "Uusi Mustamakkara" yhteistyössä valokuvaaja Anna-Liisa Nikuksen kanssa. Vuonna 2013 heiltä ilmestyy kirja "Rakkaat juurekset" (Docendo).


title: Santeri Vuosara

text: Vuosara oli ehdolla Vuoden tamperelaiseksi 2013 kulttuurityöstään mustanmakkaran hyväksi.


title: Santeri Vuosara

text: Musiikin alalla Vuosara tunnetaan taiteilijanimellä DJ Sane, ja hän on tehnyt yhteistyötä muiden muassa M. A. Nummisen kanssa tämän albumeilla "Didi-WAH-Didi" (2005) ja "M.A. Numminen Singt Heinrich Heine" (2006) sekä EP-julkaisuilla "Contro corrente" (2005) ja "Viihdekäyttäjä" (2006).


title: Albin Koponen (apteekkari)

text: Fredrik Albinus (Albin) Koponen (22. helmikuuta 1858 Joensuu – 21. lokakuuta 1917 Nurmijärvi) oli suomalainen apteekkari, keksijä ja lääketehtailija. Koposen vuonna 1899 perustama "Nurmijärven lääkelaboratorio" oli Suomen ensimmäinen lääketehdas.


title: Albin Koponen (apteekkari)

text: Albin Koposen perhe asui Heinäveden Sarvikummun kylässä jossa hänen isänsä toimi räätälinä. Hän kävi ala- ja yläalkeiskoulun Joensuussa ja lähti sitten apteekkioppilaaksi Osbergin apteekkiin Helsinkiin. Koponen valmistui vuonna 1880 farmaseutiksi, sai oikeudet sivuapteekin pitoon ja toimi sitten lääkevaraston hoitajana Heinävedellä ja Puumalassa. Hän aloitti samaan aikaan myös apteekinpidon ohella kenkä- ja kirjoitusmusteen, koneöljyn sekä puisten apteekkirasioiden valmistuksen ja myynnin mutta tämä toiminta oli vielä pienimuotoista.


title: Albin Koponen (apteekkari)

text: Vuonna 1894 Koponen valmistui proviisoriksi ja hän sai sitten apteekkioikeudet Juukaan. Vuonna 1899 Koponen sai apteekkioikeudet Nurmijärvelle ja hän perusti Nurmijärven apteekin yhteyteen samana vuonna myös lääkelaboratorion. Koponen hankki 1890-luvulla 17 patenttia useille keksinnöilleen, näihin kuuluivat muun muassa uuttauslaite, kiinteiden aineiden kapselointikone ja laastarin valmistuslaite.


title: Albin Koponen (apteekkari)

text: Lääkelaboratorio (1920-luvulta lähtien "Lääkelaboratorio Alb. Koponen") valmisti lähes 30 erilaista tuotetta muun muassa lapamato- ja heisimatolääkettä ("Koposen kapselit", tuotemerkit "Filicon" ja "Filisiini") jonka raaka-aineena oli kivikkoalvejuuri sekä Koposen kehittämää "Alcalin" nimistä palovamma- ja ihottumavoidetta. Matolääkkeen vaikuttava aine fisiinihappo uutettiin kivikkoalvejuuren juurakoista Koposen kehittämällä eetteriuuttauslaitteella. Koponen järjesti myös kivikkoalvejuuren keräämisen maastosta ja koulutti itse kerääjät. Koposen matolääkettä vietiin myös ulkomaille.


title: Albin Koponen (apteekkari)

text: Lääkelaboratorio sai vuonna 1900 oman tehdasrakennuksen jota laajennettiin myöhemmin useita kertoja. Tehtaaseen kuului kuivaamo, raaka-ainevarasto, varsinaiset murskaus-, uuttaus-, puhdistus- ja pakkaustilat sekä valmiiden tuotteiden varasto. Tehtaan käyttämä sähkö saatiin omasta sähkölaitoksesta. Koponen oli itse suunnitellut tehtaan laitteet ja hän vastasi myös lääkepakkausten, mainosten ja lehti-ilmoitusten suunnittelusta. Koposen tehtaan valmistamia tuotteita palkittiin Hampurin farmakologisessa näyttelyssä 1904 sekä Suomessa pidetyissä Turun, Viipurin ja Helsingin teollisuusnäyttelyissä.


title: Albin Koponen (apteekkari)

text:
Albin Koponen kuoli 1917 ja hänet on haudattu Joensuuhun. Koposen perustama lääkelaboratorio jatkoi toimintaansa aina vuoteen 1960 saakka jolloin sen osake-enemmistö siirtyi lääketehdas Orionin haltuun. Nurmijärvellä tehtaan toiminta päättyi 1964. Matolääkkeen raaka-aineena käytetty kivikkoalvejuuri valittiin vuonna 1996 Nurmijärven nimikkokasviksi.
Tehdasrakennus jäi tyhjilleen ja hylätyksi; se vaurioitui pahasti ilkivallan vuoksi 70-luvun lopuilla ja lopulta purettiin vähin äänin.


title: Júlio Sérgio

text: Julio Sergio (s. 8. marraskuuta 1978, Ribeirao Preto) on brasilialainen jalkapalloilija, joka pelaa maalivahtina Italian Serie A:n AS Romassa.


title: Felbi

text: Felbi on pitkänukkaista samettikangasta, jota käytetään erityisesti hatuissa. Sen nukka painettu yhdensuuntaiseksi, ja materiaalina on yleensä silkki tai viskoosi.


title: Japanin meri-itsepuolustusvoimat

text: Japanin meri-itsepuolustusvoimat ( ) on Japanin itsepuolustusvoimien merellinen osa, jonka tehtävänä on Japanin aluevesien ja merenkulun suojaaminen. Laivasto muodostettiin vuonna 1952.


title: Japanin meri-itsepuolustusvoimat

text: Japanin kärsittyä tappion toisessa maailmansodassa Potsdamin julistuksen mukaisesti maan laivasto lakkautettiin. Alukset riisuttiin aseista ja osa siirrettiin liittoutuneille sotakorvauksena. Jäljelle jääneet alukset kuljettivat kotiutettavia sotilaita takaisin Japaniin sekä raivasivat sodan aikaisia miinoitteita. Miinanraivaajat siirrettiin perustetulle meriturvallisuusvirastolle (), jonka tehtävänä oli hallinnoida toimintaa.


title: Japanin meri-itsepuolustusvoimat

text: Vuoden 1947 perustuslain perusteella maahan luotiin itsepuolustusvoimat, ja kylmän sodan aikana Yhdysvallat esitti toiveen maan puolustuksen järjestämisestä. Vuonna 1952 muodostettiin meriturvallissuusvirastoon rannikonturvajoukot, johon liitettiin miinanraivaajat sekä muut sotalaivat kuten Yhdysvaltain luovuttamat hävittäjät. Vuonna 1954 rannikonturvajoukot irrotettiin virastosta ja joukoista muodostettiin samana vuonna annetun lain pohjalta Japanin itsepuolustusjoukkojen meri-itsepuolustusvoimat.


title: Japanin meri-itsepuolustusvoimat

text: Meri-itsepuolustusvoimien ensimmäiset alukset olivat Yhdysvaltain luovuttamia hävittäjiä, kunnes 1956 laivasto vastaanotti ensimmäisen toisen maailmansodan jälkeen Japanissa valmistetun hävittäjän "Harukazen". Laivaston tärkeimmäksi tehtäväksi määritettiin Neuvostoliiton sukellusveneiden aiheuttaman uhan torjunta.


title: Japanin meri-itsepuolustusvoimat

text: Japanin hallitus hyväksyi joulukuussa 2018 suunnitelman hankkia maalle lentotukialuksia.


title: Kultanokkahemppo

text: Kultanokkahemppo ("Linurgus olivaceus") on peippojen heimoon kuuluva varpuslintu. Se on sukunsa ainoa laji.


title: Kultanokkahemppo

text: Kultanokkahemppoa tavataan hajanaisella alueella Afrikan keskiosissa. Se on luokiteltu elinvoimaiseksi.


title: Powell Peralta

text: Powell Peralta on amerikkalainen rullalautailuyhtiö. Sen perustivat George Powell ja Stacy Peralta vuonna 1978. Yhtiö tuli tunnetuksi 1980-luvulla, kun rullalautailua alettiin pitämään varteenotettavana urheilulajina. Peralta jätti yhtiön vuonna 1991. Hän palasi kuitenkin tekemään yhteistyötä Powellin kanssa ja nykyään yhtiö tunnetaan nimellä Powell Classics.


title: Powell Peralta

text: Powell Peraltan nimen alla kilpaili Bones Brigade-niminen rullalautailujoukkue, joka koostui aikansa tunnetuimmista kilparullalautailijoista. Powell Peraltan joukkueessa ovat kilpailleet muun muassa Tony Hawk, Steve Caballero, Tommy Guerrero ja Rodney Mullen. Bones Brigadesta julkaistiin vuonna 2012 90-minuuttinen dokumenttielokuva.


title: Now What?!

text: Now What?! on Deep Purplen yhdeksästoista studioalbumi. Albumi nauhoitettiin vuonna 2012 ja julkaistiin 26. huhtikuuta 2013. "Now What?!" on ensimmäinen yhtyeen albumi kahdeksaan vuoteen, edellinen albumi, "Rapture of the Deep", julkaistiin vuonna 2005. Kappaleista "Hell to Pay" ja "All the Time in the World" tehtiin yhteinen singlejulkaisu.


title: Now What?!

text: Albumi debytoi Suomen virallisen listan sijalla 8. Se pysyi listalla yhteensä 11 viikkoa.


title: Kloraali

text: Kloraali eli triklooriasetaldehydi (CHClO) on asetaldehydin kloorattu johdannainen. Yhdistettä käytetään nykyään lähinnä synteettisen orgaanisen kemian lähtöaineena.


title: Kloraali

text: Kloraali on huoneenlämpötilassa väritöntä nestettä. Kloraalin 3 klooriatomia tekevät sen aldehydiryhmästä tavallistakin elektrofiilisemman ja yhdiste reagoi herkästi nukleofiilien kanssa. Esimerkiksi veden kanssa se reagoi muodostaen kloraalihydraattia ja alkoholit reagoivat muodostaen asetaaleja. Vahvat emäkset kuten natriumhydroksidi tai amiinit hajottavat yhdisteen. Natriumhydroksidikäsittelyllä kloraalista muodostuu kloroformia ja natriumformiaattia.


title: Kloraali

text: Kloraalia valmistetaan klooraamalla joko asetaldehydiä tai etanoli. Näistä asetaldehydin kloorausprosessi on edullisempi ja etanoli hapettuu ensin kloorin vaikutuksesta asetaldehydiksi ennen kloorautumistaan. Katalyyttinä reaktiossa voidaan käyttää antimonitrikloridia. Reaktiossa muodostuu kloraalihydraattia joko käsitellään väkevällä rikkihapolla, minkä jälkeen kloraali erotetaan tislaamalla.


title: Kloraali

text: Kloraalia käytetään maataloudessa käytettävien hyönteismyrkkyjen kuten kloraloosin, DDT:n, metoksikloorin ja herbisidien valmistuksessa. Monet näistä ovat nykyään kiellettyjä, joten yhdisteen käyttö on vähentynyt. Kloraalia käytetään myös eräiden hypnoottisten ja sedatiivisten lääkkeiden kuten kloraalihydraatin ja triklofossin valmistamiseen.


title: Hila (Kirkkonummi)

text: Hila on kylä Kirkkonummen eteläosassa. Hilassa on useita vanhoja kartanorakennuksia, kuten Hilan ja Jeggarsin kartanot. Hilasta on matkaa Kirkkonummen keskustaan noin 10 kilometriä. Lähimmät elintarvikekaupat on Kantvikin Sale ja Eestinkylän Maatilapuoti. Hilassa on myös Linlon pienvenesatama sekä ulkoilualue, joka on hyvin suosittu niin kuntalaisten kuin ulkopaikkakuntalaisten keskuudessa. Hilassa on Teemu Selänteen kesäasunto.


title: Inger Karoline Gaup

text: Inger Karoline Gaup (s. 1995, Koutokeino, Norja) on norjansaamelainen laulaja.


title: Inger Karoline Gaup

text: Hän on voittanut saamelaisen talenttikilpailun Riddu Násttit vuonna 2010 ja vuoden 2012 Sámi Grand Prix’n kappaleellaan Oainnát go.


title: Smolenskin taistelu

text: Smolenskin taistelu oli toisessa maailmansodassa operaatio Barbarossan Saksan voittama ensimmäinen itärintaman suurtaistelu, joka käytiin Smolenskin kaupungin lähistöllä 10. heinäkuuta – 10. syyskuuta 1941 noin 400 kilometriä Moskovasta länteen. Taistelun päättyessä Saksan joukot olivat 18 päivässä edenneet noin 500 kilometriä Neuvostoliittoon. Taistelussa Neuvostoliiton 16., 19., ja 20. armeija saarrettiin ja ne tuhottiin, vaikka merkittävä osa 19. ja 20. armeijoista onnistui pakenemaan motista. Saavutetusta voitosta huolimatta miestappiot ja kalustonmenetykset kuluttivat saksalaisten voimia ja lisäksi kahden kuukauden viivytys mahdollisti puna-armeijan uudelleen ryhmittymisen ja siten kyvyn torjua saksalaisten hyökkäyksen Moskovan taistelussa.


title: Smolenskin taistelu

text: Saksa ja sen liittolaiset ylittivät 22. kesäkuuta 1941 Neuvostoliiton rajan operaatio Barbarossan alkaessa. Hyökkäys eteni nopeasti yhtenäisen johdon puutteen vaivaamien hyökkäyksen yllättämien puna-armeijan joukkojen kykenemättä tehokkaaseen vastarintaan. Kolmessa viikossa keskustan armeijaryhmä saavutti Dneprin aloittaen suunnittelun hyökkäyksen jatkamiseksi. Saksan 2. panssariryhmän piti ylittää joki, minkä jälkeen sen tuli eristää Smolensk etelästä. Saksan 3. panssariryhmän tuli saartaa kaupunki pohjoisesta.


title: Smolenskin taistelu

text: Puna-armeija ryhmittyi uudelleen keskittääkseen puolustustaan. Uusi puolustuslinja luotiin Smolenskin ympäristöön ja alueen komentajaksi määrättiin marsalkka Semjon Timošenko. Joukoiksi alueelle siirrettiin reservistä viisi armeijaa, joiden tehtävänä oli aloittaa vastahyökkäys saksalaisten etenemisen pysäyttämiseksi. Saksalaisilla ei ollut tietoa uusista joukoista ennen hyökkäyksen aloittamista.


title: Smolenskin taistelu

text: Dnepr ja Väinäjokia pitkin oli rakennettu Stalin-linja ja sitä puolustivat Lännen rintaman 13. armeija sekä Stavkan alaiset 20., 21. ja 22. armeijat. Lisäksi Vitebskissä oli perusteilla 19. armeija ja 16. armeija oli saapumassa Smolenskiin.


title: Smolenskin taistelu

text: Stavka oli antanut direktiivin, jonka mukaan lännen rintaman tuli pysäyttää Saksan 2. ja 3. panssariryhmän eteneminen ja luoda pitävä puolustuslinja Väinäjoki ja Dnepr linjalle. Vahvennusten saavuttua tulisi joukkojen aloittaa vastahyökkäykset Lepeliin, Borisoviin ja Bobruiskiin. Timošenko määräsi saamansa Stavkan ohjeen mukaisesti 4. heinäkuuta kello 23.15 Pavel Kurotškinin 20. armeijan ja Vinogradovin VII ja Aleksejenkon V mekanisoidun armeijakunnan valmistautumaan vastahyökkäykseen kohti Sennoa ja Lepeliä sekä Kreizerin 1. motorisoidun divisioonan olemaan toisen pitkin Oršan ja Borisovin välistä tietä tehtävän hyökkäyksen kärkenä, minkä tehtävänä oli vallata Berezinan ylimenopaikat Borisovin alueella Väinäjoki-Senno-Orša-linjalla. Joukkojen tuli sen jälkeen edetä Dneprin rantaa ja estää saksalaisten eteneminen pohjoiseen ja itään.


title: Smolenskin taistelu

text: 6. heinäkuuta annettujen ilmoitusten mukaan mekanisoiduissa armeijakunnissa oli yhteensä 1545 panssarivaunua, mutta pääosa kalustosta oli vanhempia BT, T-26 ja T-37/38 -vaunuja ja V armeijakunnalla oli ainoastaan seitsemän KV-1 ja kymmenen T-34 ja VII armeijakunnalla 34 KV-1 ja 29 T-34 vaunua.


title: Smolenskin taistelu

text: Mekanisoidut armeijakunnat aloittivat hyökkäyksensä 6. heinäkuuta kello 1000 edeten ensimmäisen vuorokauden aikana 48-58 kilometriä ja saapuen Sennoon pohjoisesta ja etelästä. Myöhemmin päivällä Vinogradovin VII armeijakunnan kaksi panssaridivisioonaa kohtasivat Sennon pohjoispuolella puolustukseen ryhmittyneen Hans von Funckin komentaman Saksan 7. panssaridivisioonan. Seuranneissa kaksi päiväisessä taistelussa Vinogradov sai surmansa. Aleksejevin V armeijakunnan kaksi panssaridivisioonaa saapuivat Sennoon puolilta päivin kohdaten Karl von Weberin komentaman Saksan 17. panssaridivisioonan Sennon eteläpuolella ja Walther Nehringin komentaman Saksan 18. panssaridivisioonan. Kaksi päiväisessä taistelussa, johon liittyi myös Saksan 12. panssaridivisioona, mekanisoitu armeijakunta saarrettiin ja tuhottiin.


title: Smolenskin taistelu

text: Yhteensä armeijakunnat menettivät 832 panssarivaunua ja runsaasti henkilöstöä loppujen vetäytyessä epäjärjestyksessä itään Dneprin taakse. Oršan alueella joukot ryhmitettiin puolustuksen jalkaväkijoukkona. Taistelussa vangittiin Josif Stalinin poika 14. panssaridivisioonan 14. haupitsirykmentin patterinpäällikkö Jakov Džugašvili.


title: Smolenskin taistelu

text: Keskustan armeijaryhmä aloitti hyökkäyksensä 10. heinäkuuta Heinz Guderianin 2. panssariryhmän ylittäessä Dneprin. Saksalaiset läpäisivät Neuvostoliiton 13. armeijan ryhmityksen ja 13. heinäkuuta Guderianin joukot olivat Mogilevissa, jonne jäi saarroksiin runsaasti puna-armeijan joukkoja. Kärjessä hyökännyt 29. motorisoitu jalkaväkidivisioona oli vain 18 kilometrin päässä Smolenskista. 3. panssariryhmän 20. panssaridivisioona oli muodostanut sillanpään Väinäjoen itäpuolelle, mistä se uhkasi Vitebskiä. Panssariryhmien edetessä kohti itää uhkasi Neuvostoliiton 16., 19. ja 20. armeijoita saarrostus Smolenskissa. Neuvostojoukot tekivät uhan poistamiseksi 11. heinäkuuta vastahyökkäyksiä 19. ja 20. armeija Vitebskiin ja 21. ja 3. armeijat hyökkäsivät 2. panssariryhmän eteläiseen sivustaan lähellä Bobruiskia.


title: Smolenskin taistelu

text: Saman aikaisesti joukkojen siirron estämiseksi puna-armeija hyökkäsi myös Saksan pohjoisen ja etelän armeijaryhmien alueilla. Hyökkäykset oli suunniteltu jo ennen sotaa osana yleistä puolustussuunnitelmaa. Vastahyökkäysten merkitys saksalaisjoukkojen etenemiselle oli vain vähäinen.


title: Smolenskin taistelu

text: Hothin 3. panssariryhmä eteni pohjoiseen kääntyen myöhemmin itään rinnan Guderianin joukkojen kanssa vallaten Polotskin ja Vitebskin. Saksan 7. ja 20. panssaridivisioona saavuttivat Jartsevon 15. heinäkuuta Smolenskin itäpuolella. Saman aikaisesti Guderianin 17. panssaridivisioonan tukema 29. motorisoitu divisioona murtautui Smolenskiin vallaten pääosan kaupungista lukuun ottamatta lähiöitä, jotka vaativat viikon kestäneet kiivaat talosta taloon käydyt taistelut Lukinin 16. armeijan pyrkiessä samalla valtaamaan kaupungin takaisin. Guderian oletti, että hyökkäystä jatkettaisiin viipymättä kohti Moskovaa, joten hän lähetti 10. panssaridivisioonan luomaan Jelnjan itäpuolelle sillanpään Desnan taakse. Sillanpään varmistukseksi lähetettiin myös 20. panssaridivisioona. Saksalaisten luoman sillanpään tuhoamisesta tuli myöhemmin Neuvostoliiton Jelnjan offensiivin tavoite ja siten eräs ensimmäisistä puna-armeijan voitoista itärintamalla.


title: Smolenskin taistelu

text:
Smolenskin taisteluiden tavoite oli asetettu Dnepristä 50 kilometrin päähän ja siten selkeänä tavoitteena oli Smolenskin alueen siivoaminen. 14. heinäkuuta annettu Johtajan direktiivi No 33 siirsi tavoitteen pois Moskovasta Kiovan valtaamiseen, jolloin von Bock kävi kärsimättömäksi ja hän vaati Guderiania etenemään kohti pohjoista ja yhdistämään voimansa Hothin joukkojen kanssa. Yhdistettyään voimansa joukot voisivat tuhota viimeiset Smolenskin vastarintapesäkkeet.
Pohjoisessa 3. panssariryhmä eteni hyvin hitaasti soisen maaston ja sateiden vuoksi. Lisäksi puna-armeijan joukot taistelivat epätoivoisesti pyrkiessään välttymään saarrostukselta. Panssariryhmien väli oli 18. heinäkuuta ainoastaan 16 kilometriä, mutta Timoshenko asetti vasta alueelle saapuneen Konstantin Rokossovskin pitämään käytävää auki. Hän pysäytti 7. panssaridivisioonan etenemisen ja siten kykeni hetkeksi vakiinnuttamaan rintaman. Avoin käytävä mahdollisti puna-armeijan joukkojen vetäytymisen motista ja samalla piti käytävää avoinna. Neuvostoliitto siirsi alueelle uusia joukkoja kuten 29., 30. 28. ja 24. armeijan, jotka aloittivat 21. heinäkuuta vastahyökkäyksen.


title: Smolenskin taistelu

text: Hyökkäys uhkasi laajalla alueella olleita Saksan panssarijoukkoja, mutta hyökkääjien heikko yhteistoiminta ja huolto mahdollistivat hyökkäysten torjunnan ja samalla jatkaa käytävän sulkemisyrityksiä. Vastahyökkäykset loppuivat 30. heinäkuuta, jolloin viimeinen niistä saatiin torjuttua.


title: Smolenskin taistelu

text: Saksalaisjoukot saivat 27. heinäkuuta suljettua käytävän ja Smolensk oli kokonaan saarrettu. Saartorenkaaseen jäivät 16., 19. ja 20. armeija. Kuitenkin paria päivää myöhemmin suuri joukko puna-armeijan sotilaita pääsi murtautumaan ulos saartorenkaasta 20. armeijan komentajan johdolla, kun saman aikaisesti tehtiin ulkoapäin vastahyökkäys saartorenkaan murtamiseksi. Lopulta noin 300 000 miestä joutui sotavankeuteen motin lauettua.


title: Smolenskin taistelu

text: Smolenskin taistelu oli merkittävä tappio puna-armeijalle. Taistelu oli ensimmäinen, jossa puna-armeija pyrki aselajien väliseen yhteistoimintaan vastahyökkäysten toteutuksessa. Kiivas vastarinta osoitti myös, ettei sota ollut loppumassa ja eteneminen kohti Moskovaa ei olisi helppoa.


title: Katariina Mustakallio

text: Katariina Mustakallio on Tampereen yliopiston kansainvälisten asioiden vararehtori (2016–2018). Hän toimi aiemmin Kieli-, käännös- ja kirjallisuustieteiden yksikön johtajana vuosina 2014–2015. Koulutukseltaan hän on historioitsija ja antiikintutkija. Hänellä on dosentin arvo sekä Tampereen yliopistossa että Turun yliopistossa, sekä virka yliopiston lehtorina historian oppiaineessa. Mustakallio toimi Suomen Rooman-instituutin johtajana 2009–2013.


title: Katariina Mustakallio

text: Mustakallio väitteli tohtoriksi Helsingin yliopistosta vuonna 1994 antiikin Roomaa käsitelleellä väitöskirjalla. Hän on sosiaali- ja kulttuurihistorioitsija, joka on tutkinut erityisesti uskontoja ja uskonnollisuutta antiikin maailmassa, sekä naisten ja lasten asemaa erityisesti antiikin Roomassa että keskiajalla.


title: Leena Pietilä-Castrén

text: Leena Pietilä-Castrén on suomalainen antiikintutkija ja klassillinen arkeologi. Hän on Helsingin yliopiston klassillisen arkeologian dosentti ja toimii oppiaineen yliopistonlehtorina.


title: Leena Pietilä-Castrén

text: Pietilä-Castrén opiskeli latinan kieltä ja Rooman kirjallisuutta Helsingin yliopistossa ja väitteli tohtoriksi vuonna 1987 Rooman arkeologiaa käsitelleellä väitöskirjalla. Hän toimi Suomen Ateenan-instituutin johtajana vuosina 2000–2004. Hän on julkaissut sekä tieteellisiä että populaarimpia teoksia antiikintutkimuksen alalta sekä muun muassa Rooman ja Ateenan kaupungeista.


title: Mauno Rauramo

text: Mauno Rauramo, vuoteen 1935 "Schroderus" (12. lokakuuta 1885 Lapinlahti – 7. tammikuuta 1950) oli suomalainen lääkäri. Hän oli Viipurin kaupungin synnytyslaitoksen ylilääkäri 1918–1937, Viipurin naistensairaalan ylilääkäri 1938–1940, Helsingin yliopiston synnytys- ja naistentautiopin professori ja Naistenklinikan johtaja 1942–1950.


title: Mauno Rauramo

text: Mauno Rauramon pojan varatuomari, kanslianeuvos Mauno Heikki Rauramon poikia ovat Jaakko Rauramo, Ilkka Rauramo ja Anssi Rauramo. Mauno Rauramon toinen poika on professori Mauno Lauri Rauramo.


title: Abessiniangenetti

text: Abyssiniangenetti ("Genetta abyssinica") on genettien sukuun kuuluva sivettieläin.


title: Abessiniangenetti

text: Abessiniangenettiä tavataan hajanaisesti levinneenä Etiopiassa, Pohjois-Somaliassa, Eritreassa, Djiboutissa ja Kaakkois-Sudanissa. Lajin populaatiota eikä sen muutoksia tiedetä. Sitä on kuitenkin nähty laajalla alueella ja monissa erilaisissa elinympäristöissä, mutta joidenkin raporttien mukaan laji ei ole yleinen ja jopa harvinainen.


title: Abessiniangenetti

text: Vaikka abessiniangenetin elinympäristövaatimuksia ei tiedetä tarkkaan, tulee se kuitenkin toimeen monenlaisissa ympäristöissä. Lajia tavataan rannikkotasangoilta vuoristojen kanervanummille ja ruohostoille.


title: Melville McKee

text: Melville McKee (s. 19. elokuuta 1994 Singapore) on brittiläinen moottoriurheilija. Hän kilpaili karting-sarjoissa vuodet 2008–2009 ja siirtyi vuonna 2010 Formula Lista Junior -sarjaan, jossa sijoittui sarjan kolmanneksi. Vuonna 2011 McKee kilpaili Eurocup Formula Renault -sarjassa kuusi kilpailua saavuttaen yhden pisteen. Hän ajoi samana vuonna Formula Renault UK- ja Formula Renault Alps -sarjoissa sijoittuen FR Alps -sarjan neljänneksi. Vuonna 2012 McKee jatkoi FR Eurocup -sarjassa saavuttaen parhaimmillaan yhden kakkossijan ja sijoittui loppupisteissä kahdeksanneksi. Vuonna 2013 McKee kilpaili GP3-sarjassa Bamboo Engineering -tallissa. Hän ajoi voittoon Nürburgringin viikonlopun toisessa kilpailussa. Hän keräsi lopulta 31 pistettä sijoittuen sarjan 14:ksi. Samana vuonna hän ajoi kaksi kilpailua FR Eurocup -sarjassa saavuttamatta pisteitä.


title: Olavi Raustila

text: Erdem Olavi Raustila, vuoteen 1941 "Ramstedt" (10. joulukuuta 1904 Lahti – 1. toukokuuta 1980 Helsinki) oli suomalainen diplomaatti. Hän oli Suomen Puunjalostusteollisuuden keskusliiton palveluksessa 1945–1959 ja siirtyi sitten 1959 ulkoasiainministeriön neuvottelevaksi virkamieheksi. Hän oli suurlähettiläs Belgradissa ja Ateenassa 1961–1965, Budapestissa 1965–1969 ja Ateenassa.


title: Olavi Raustila

text: Hänen isänsä oli G. J. Ramstedt.


title: Westendin tennishalli

text: Westendin tennishalli oli Espoossa Westendin kaupunginosassa toiminut tenniskeskus. Arkkitehti Jarl Eklundin suunnittelema tennishalli valmistui vuonna 1935. Sen rakennuttajana toimi Westendin alueen omistanut Hagalundin kartanon isäntä ja tenniksen olympiaedustaja Arne Grahn.


title: Westendin tennishalli

text: Westendin tennishallissa oli kaksi sisäkenttää ja sen ympäristössä kahdeksan massapintaista ulkokenttää. Hallissa oli myös toimistotiloja, majoitus- ja kerhohuoneita sekä ravintola. Sen yhteyteen perustettiin vuonna 1937 ruotsinkielinen tennisseura Westend Tennis Stadion Klubb.


title: Westendin tennishalli

text: Alkuperäinen toiminta tennishallissa jäi kuitenkin lyhytaikaiseksi. Vuonna 1949 Grahn möi sen Maa- ja metsätaloustuottajain Keskusliitolle, joka käytti hallia koulutustilana. Vuonna 1952 se toimi Helsingin olympialaisten näyttämönä, jolloin hallissa järjestettiin kisojen miekkailukilpailut. Olympialaisten jälkeen halli palautui jälleen alkuperäiseen käyttötarkoitukseensa aina 1960-luvun puoliväliin saakka. Viimeisinä vuosinaan se palveli kouluna, kunnes rakennus tuhoutui tulipalossa tammikuussa 1967.


title: Westendin tennishalli

text: Vuonna 1939 tennishallissa toiminut Westend Tennis Stadion Klubb erotti jäsenyydestään kuusi juutalaistaustaista pelaajaa. Heidän joukossaan olivat muun muassa Jack S. Kotschack sekä Turkisliike Grünsteinin omistaja Boris Grünstein. Tapauksesta uutisoitiin Suomen lisäksi ainakin Ruotsissa.


title: Westendin tennishalli

text: Seuran hallitus päätti juutalaisten erottamisesta toukokuussa 1939. Perusteluina käytettiin heidän rästissä olleita jäsenmaksujaan, vaikka syy oli todellisuudessa antisemitismi. Jäsenmaksuja ei ollut milloinkaan edes aktiivisesti kerätty, lisäksi laiminlyöneitä oli yli 121, mutta heistä erotettiin vain juutalaistaustaiset. Hallituksen puheenjohtajana erottamisesta oli päättämässä Arne Grahn, jäsenenä oli muun muassa entinen pikajuoksun olympiaedustaja Erik Åström. Arbetarbladet kirjoitti omiin lähteisiinsä nojaten, että seuran hallituksessa oli keskusteltu myös muiden "ei-arjalaisten" erottamisesta. Westend TSK:lla oli 1930-luvulla läheiset yhteydet Saksaan, seurassa vaikutti muun muassa sieltä palkattuja valmentajia.


title: Koninginnedag

text: Koninginnedag eli kuningattaren päivä on kansallinen vapaapäivä Alankomaissa. Sitä juhlitaan 30. huhtikuuta. Päivänä juhlitaan kuningatar Beatrixin syntymäpäivää. Kuningatar Beatrix on itse syntynyt 31. tammikuuta, mutta juhlapäivä on pysynyt 30. huhtikuuna, mikä oli Beatrixin edeltäjän, hänen äitinsä Julianan syntymäpäivä.


title: Koninginnedag

text: Vuonna 2014 juhlapäivää tullaan kutsumaan nimellä Koningsdag eli kuninkaan päivä, kun Willem-Alexander siirtyy valtaan 30. huhtikuuta 2013. Tästä eteenpäin juhlapäivää vietetään kuninkaan oikeana syntymäpäivänä, 27. huhtikuuta.


title: Koninginnedag

text:
Juhla on yksi suurimmista ja värikkäimmistä juhlista Alankomaissa, etenkin Amsterdamissa.
Juhla muistuttaa paljon yleistä kaupunkikarnevaalia. Amsterdamin ulkoilmajuhlaan osallistuu lähes 800 000 ihmistä. Juhlijat täyttävät kadut, kanaalit, puistot ja aukiot pukeutuneina oranssiin. Amsterdam täyttyy koko kaupungin kattavasta kirpputorista sekä lukemattomista esityksistä teatterista musiikkiin. Koko keskusta on yhtä juhla-aluetta ja suljettu liikenteeltä.


title: Paavo Rautio

text: Paavo Taneli Rautio (23. maaliskuuta 1924 Helsinki – 28. maaliskuuta 2005 Tampere) oli suomalainen kapellimestari ja viulisti. Hän opiskeli viulunsoittoa muiden muassa Väinö Arjavan, Onni Suhosen ja Wolfgang Schneiderhanin johdolla. Rautio toimi Jyväskylän musiikkiopiston viulunsoitonopettajana 1951–1959, varajohtajana ja opiston orkesterin johtajana 1956–1959; Oulun kaupunginorkesterin johtaja ja musiikkiopiston johtaja hän oli vuodesta 1959. Merkittävimmän osan elämäntyötään Rautio teki Tampereen kaupunginorkesterin ylikapellimestarina 1974–1987, kun hän nosti sen tasoa.


title: Paavo Rautio

text: Paavo Rautio esitti kamarimusiikkia duona pianisti Timo Mäkisen kanssa sekä vieraili eri puolilla Eurooppaa solistina ja kapellimestarina. Paavo Raution veljiä olivat säveltäjä Matti Rautio ja sellisti Erkki Rautio.


title: Suomen joukkue jääkiekon maailmanmestaruuskilpailuissa 1991

text: Suomen jääkiekkomaajoukkue vuoden 1991 maailmanmestaruuskisoissa jotka järjestettiin Suomessa.


Kalle Stropp, Grodan Boll och deras vänner on ruotsalainen vuonna 1956 valmistunut elokuva.


title: Kalle Stropp, Grodan Boll och deras vänner

text: Elokuva perustuu Ruotsissa radiokuunnelmista, lastenkirjoista ja sarjakuvista tunnetuksi tulleisiin Kalle Stropp ("Herra Heikki") ja Groban Boll ("Saku Sammakko") -hahmoihin. Hahmojen "isä" Thomas Funck on luonut elokuvaan musiikin ja käsikirjoituksen sekä esittää suurimman osan elokuvan hahmoista.


title: Chicago (musikaali)

text: Chicago on 1920-luvun Chicagoon sijoittuva Broadway-musikaali, joka esitettiin ensimmäisen kerran vuonna 1975 Bob Fossen ohjaamana. Musikaalin sävelsi John Kander ja sanoitti Fred Ebb, joka myös laati käsikirjoituksen. Musikaali perustuu Maurine Dallas Watkinsin kirjoittamaan näytelmään "Chicago".


title: Chicago (musikaali)

text: Musikaalia esitettiin vuosina 1975–1977 yhteensä 936 kertaa, ja vuonna 1996 se otettiin uudelleen ohjelmistoon Richard Rodgers Theatressa. Musikaali voitti vuonna 1997 kuusi Tony-palkintoa ja sitä esitetään yhä Broadwaylla. "Chicago" on Broadwayn historian kolmanneksi pisimpään esitetty näytelmä "The Phantom of the Operan" ja "Catsin" jälkeen.


title: Chicago (musikaali)

text: Musikaalin pohjalta tehtiin vuonna 2002 elokuva "Chicago".


title: Hans Rebane

text: Hans Rebane (1882–1961) oli virolainen toimittaja, poliitikko ja diplomaatti. Hän oli vuoteen 1927 Päevalehden päätoimittaja, sen jälkeen ulkoministeri 1927–1928. Hän oli Viron lähettiläs Suomessa vuosina 1931–1938 ja sen jälkeen Liettuassa. Hän pakeni vuonna 1944 Ruotsiin.


title: Arne Grahn

text: Arne Wilhelm Grahn (22. tammikuuta 1902 Helsinki – 21. marraskuuta 1989 Helsinki) oli suomalainen tennispelaaja ja lääketieteen tohtori. Hänet tunnetaan myös Hagalundin kartanon omistajana sekä Espoon Westendin kaupunginosan ”isänä”, joka vaikutti suuresti muun muassa Otaniemen ja Tapiolan syntyvaiheisiin.


title: Arne Grahn

text: Tenniksessä Grahn edusti Suomea vuoden 1924 Pariisin kesäolympialaisissa. Kaksinpelissä hän putosi jo avauskierroksella, mutta nelinpelissä Grahn eteni luovutusvoitolla toiselle kierrokselle yhdessä parinsa Ernst Schybergsonin kanssa. Davis Cupissa hän oli mukana Suomen joukkueessa vuosina 1928–1931 ja 1933. Grahn pelasi Davis Cupissa yhteensä 18 ottelua ja voitti niistä viisi. Suomen mestaruuksia hän saavutti yli 40 vuosien 1920 ja 1947 välillä.


title: Arne Grahn

text:
Ulkokentillä:
Sisäkentillä:


title: Arne Grahn

text: Espoossa sijaitsevan Hagalundin kartanon Grahn peri 20-vuotiaana Sinebrychoffin sukuun avioliiton kautta kuuluneelta tädiltään Fanny Sinebrychoffilta. 1930-luvun alussa Grahn avioitui ja asettui puolisonsa kanssa asumaan kartanoon. Grahn loi itselleen aikojen kuluessa suuren omaisuuden myymällä kartanon maita kasvavalle Espoon kauppalalle.


title: Arne Grahn

text: Vuonna 1933 hän alkoi suunnitella Westendin huvilakaupunginosaa ja palkkasi sen suunnittelijaksi arkkitehti Ragnar Gustafssonin. Kaksi vuotta myöhemmin valmistui Grahnin rakennuttama Westendin tennishalli, joka toimi muun muassa Helsingin olympialaisten kilpailupaikkana. Lisäksi Hagalundin kartanon alueille kaavoitettiin muun muassa Tapiolan kaupunginosa, jonka ensimmäisen suunnitelman teki arkkitehti Otto-Iivari Meurman Grahnin tilauksesta vuonna 1945. Myös osa Teknillistä korkeakoulua ja sen kampusaluetta rakennettiin Grahnin omistuksessa olleille Af Forselles -suvun perintömaille.


title: Arne Grahn

text: Grahn muutti pois Hagalundista vuonna 1949 ja asettui ostamaansa Niemenkylän kartanoon Vihtiin, jossa hän viljeli maata sekä harrasti muun muassa suomenhevosten jalostusta. Grahnin perheen omistuksessa nykyäänkin oleva Niemenkylän kartano tunnetaan edelleen ravihevosten kasvattajana. Espoon Hakalehdon asuinalueella sijaitsevat hänen mukaansa nimetyt "Arne Grahnin puistotie" sekä "Tenniskuninkaanpolku".


title: Kekälepeippo

text: Kekälepeippo ("Pyrrhoplectes epauletta") on peippojen heimoon kuuluva varpuslintu. Se on sukunsa ainoa laji.


title: Kekälepeippo

text: Kekälepeippoa tavataan Bhutanissa, Kiinassa, Intiassa, Myanmarissa ja Nepalissa. Lajin populaatiota ei ole arvioitu, mutta se on luokiteltu elinvoimaiseksi.


title: Konrad von Redern

text: Konrad von Redern (1866–1920) oli saksalainen eversti. Hän laati Suomen yleisesikunnan apulaispäällikkönä vuonna 1918 niin sanotun saksalaisen suunnitelman Suomen puolustuslaitoksen järjestelyksi. Hän oli esikuntapäällikkö 5. elokuuta – 13. joulukuuta 1918 valkoisen armeijan pääesikunnassa.


title: Neropatin päiväkirja

text: Neropatin päiväkirja (alkuperäisteos "Diary of a Wimpy Kid") on yhdysvaltalaisen Jeff Kinneyn tekemä sarjakuvaromaanisarja. Kirjoja on ilmestynyt 14 sekä tee-se-itse-kirja, joista kaikki on ilmestynyt suomeksi. Ensimmäinen Neropatin päiväkirja on käännetty 28 kielelle. Neropatin päiväkirjasta on myös tehty muutama elokuva. Neropatin päiväkirja kertoo kuvitteellisesta Gregory-pojasta, joka kirjoittaa omista päivistään.


title: Suomen joukkue jääkiekon maailmanmestaruuskilpailuissa 1990

text: Suomen jääkiekkomaajoukkue vuoden 1990 maailmanmestaruuskisoissa jotka järjestettiin Sveitsissä.


title: Suomen joukkue Kanada-cupissa 1987

text: Suomen jääkiekkomaajoukkue vuoden 1987 Kanada-cupissa, jossa Suomi tippui jo alkusarjassa.


title: Cabela’s Big Game Hunter 2010

text: Cabela’s Big Game Hunter 2010 on Cauldronin Playstation 3:lle kehittämä metsästys-videopeli. Siinä pelaajan täytyy liikkua vaikeassa maastossa jahtaamassa suurristaa.


title: Isla Nublar

text: Isla Nublar on kuvitteellinen saari, joka sijaitsee 120 mailia (190 kilometriä) länteen Costa Ricasta Tyynellämerellä. Saari on päätapahtumapaikka Michael Crichtonin romaanissa "Dinosauruspuisto" ja siihen perustuvissa "Jurassic Park" -elokuvissa. Isla Nublar on täynnä kloonaamalla henkiin herätettyjä dinosauruksia sekä jurakautisia kasveja. Osa puiston dinosauruksista, kuten "Troodon" ja "Tylosaurus", eivät kuuluneet alun perin puistoon suunniteltuun kiertoalueeseen, mutta ne kloonattiin ”vahingossa”.


title: Isla Nublar

text: Miljardööri Jonh Hammond vuokraa Isla Nublarin rakentaakseen sinne Jurassic Park -puiston, jossa asiakkaat voisivat ihailla eläviä dinosauruksia. Suunnitelma epäonnistuu, sillä saarelle iskeneen pyörremyrskyn aikana kilpailevan yrityksen lahjoma työntekijä kytkee turvajärjestelmät pois päältä, jolloin dinosaurukset pakenevat aitauksistaan. Kirjassa Costa Rican armeija tuhoaa lopuksi puiston ja sen dinosaurukset, elokuvassa niiden kohtalo jää avoimeksi. Jatko-osissa ilmenee, että kloonattuja dinosauruksia oli myös toisella, Isla Sorna -nimisellä saarella.


title: Isla Nublar

text: Isla Nublarin esikuva on Costa Ricalle kuuluva Kookossaari


title: Isla Nublar

text: Alla on luettelo niistä dinosauruksista, jotka Isla Nublarilla on herätetty henkiin.Yllä mainittujen lisäksi saarella työskenteli lukuisia vartijoita ja porttimiehiä, jotka huolehtivat puiston turvallisuudesta.


title: Donát Havár

text: Donát Havár on saksalainen tenori. Havár sai ensimmäiset laulutuntinsa Stuttgarter Hymnus-Chorknaben –kuorossa, jonka jäsen hän oli kahdeksan vuoden ajan. Hän sai opetusta myös äidiltään, joka oli oopperalaulaja. Vuodesta 1998 alkaen hän opiskeli Staatlichen Hochschule für Musik und Darstellenden Kunst Stuttgartissa laulua professori Julia Hamarin ja Carl Davisin johdolla. Hän jatkoi opintojaan Milanossa Conservatorio Giuseppe Verdi -opistossa ja valmistui mestarikoulutuksesta, jota ohjasivat Francisco Araiza ja Dénes Gulyás. Vuodesta 2003 hän on ollut Accademia di Montegralin jäsen.


title: La Flèche Wallonne 2013

text: La Flèche Wallonne 2013 oli järjestyksessään 77. maantiepyöräilyn La Flèche Wallonne -kilpailu. Se käytiin 205 kilometrin reitillä Binchestä Huy'hin 17. huhtikuuta 2013.


title: La Flèche Wallonne 2013

text:
Daniel Moreno voitti kilpailun ohitettuaan irtiotossa olleen Carlos Betancurin viimeisen 200 metrin aikana. Sergio Henao nousi lopussa toiseksi.
Lähde: Cyclingnews
Kilpailussa olivat mukana seuraavat 25 joukkuetta:


title: Isla Sorna

text: Isla Sorna on "Jurassic Park" -elokuvissa ja -peleissä esiintyvä kuvitteellinen saari, jossa dinosaurukset elävät ilman minkäänlaista eristymistä toisiinsa. Se esiintyi ensi kerran Michael Crichtonin romaanissa "Kadonnut maailma", joka oli jatko-osa alkuperäiselle "Dinosauruspuisto"-kirjalle. Saarena Isla Sorna on kuin Isla Nublar, mutta suurempi. Isla Sorna on 130 kilometriä Isla Nublarista. Molemmat saaret sijaitsevat Tyynessä valtameressä matkan päässä Costa Rican rannikolta.Ennen kuin InGen otti saaren haltuunsa -videopelissä nähdään, että saaren entiset asukkaat ovat olleet intiaaneja, jotka ovat rakentaneet saarelle temppeleitä ja linnoituksia kunnioitukseksi jumalilleen. Jonh Hammond (puiston omistaja) saapui saarelle itse ensimmäistä kertaa vasta vuonna 1981 ja saaren ensimmäiset dinosaurukset kloonattiin henkiin 1985. Saari hylättiin ja evakuoitiin vuonna 1989, kun Hurrikaani Clarissa iski sinne ja aiheutti paljon vahinkoa. Monta vuotta myöhemmin 1997 InGen palasi saarelle (elokuvassa Kadonnut maailma – Jurassic Park) ottaakseen sen eläimet takaisin haltuunsa, mutta suunnitelma epäonnistui. Jurassic Park III -elokuvan tapahtumat sijoittuvat vuoteen 2001.


title: Lego Legends of Chima

text: Lego Legends of Chima on Lego Groupin tuottama lelusarja, joka lanseerattiin tammikuussa 2013. Siitä on tuotettu myös animaatiosarja, jonka tekijät ovat samat kuin Lego Ninjagolla.


title: Lego Legends of Chima

text:
Ilmestyivät keväällä
Ilmestyivät kesällä
Ilmestyivät keväällä


title: Lego Legends of Chima

text:
Ilmestyivät keväällä
Ilmestyivät kesällä


title: Lego Legends of Chima

text: Ilmestyivät kesällä


title: Amstel Gold Race 2013

text: Amstel Gold Race 2013 oli järjestyksessään 48. maantiepyöräilyn Amstel Gold Race -kilpailu. Se käytiin 251,8 kilometrin reitillä Maastrichtista Valkenburgiin 14. huhtikuuta 2013.


title: Amstel Gold Race 2013

text: Roman Kreuziger voitti kilpailun karattuaan kärkiryhmästä seitsemän kilometriä ennen maalia.


title: Amstel Gold Race 2013

text:
Lähde: Cyclingnews
Kilpailussa olivat mukana seuraavat 25 joukkuetta:


title: Talvi 2009–2010 Suomessa

text: Talvi 2009–2010 oli harvinaisen kylmä Suomea koetellut talvi. Sen aikana koko maata koetteli harvinaisen pitkä pakkasjakso, jonka myötä koko talvi oli kylmin talvi talven 1986–1987 jälkeen. Joulukuussa 2009 alkanut pakkasjakso oli Suomessa Lappia lukuun ottamatta kolmen pisimmän mitatun joukossa ja paikoin, esimerkiksi Lappeenrannassa koko mittaushistorian pisin.


title: Talvi 2009–2010 Suomessa

text: Talvi oli pitkien pakkasjaksojen lisäksi erittäin luminen, varsinkin Etelä-Suomessa se oli lumisin talvi vuosikymmeniin. Talven lumisuus johtui El Ninon ja negatiivisen NAO:n yhteisvaikutuksesta. Runsaslumisuus aiheutti ongelmia VR:lle junaliikenteen sujumisessa, sillä se ei ollut varautunut tarpeeksi talven haasteisiin monien leutojen talvien jälkeen. Vaikka talven 2009–2010 pakkasjaksot olivat ennätyksellisen pitkät ja koko talven keskilämpötila poikkesi vuosien 1971–2000 keskiarvosta 2–4 astetta kylmempään, koko talven alimmaksi lukemaksi jäi −41,3 astetta, joka mitattiin 20. helmikuuta 2010 Kuhmon Kalliojoella. Samoin jäätilanne jäi tämän talven kohdalla tavanomaiseksi marraskuun 2009 leudon sään takia.


title: Lev Dodin

text: Dodin on tehnyt ohjauksia ympäri maailmaa mm. Milanon La Scalassa, New Yorkissa, Lontoossa, Salzburgissa ja myös Suomen kansallisteatterissa. Kotimaassaan Dodin on palkittu useilla kunnianosoituksilla ja mm. Venäjän federaation palkinnolla. Hän on ohjannut mm. Dostojevskin, Tshehovin, William Goldingin ja Albert Camusin näytelmiä.


title: Lev Dodin

text: Dodin on tullut tunnetuksi siitä, että eräät hänen näytelmistään ovat pituudeltaan jopa kahdeksan tuntia. Hän on voittanut Venäjän arvostetuimman teatterialan palkinnon useina vuosina.


title: Hannes Reenpää

text: Hannes Reenpää (vuoteen 1935 Renqvist; 17. marraskuuta 1900 Helsinki – 9. syyskuuta 1972 Helsinki) oli suomalainen kirjankustantaja, Otavan kirjallinen johtaja. Hän oli koulutukseltaan filosofian maisteri. Hän sai professorin arvonimen 1968.


title: Hannes Reenpää

text: Reenpää kirjoitti ylioppilaaksi 1919 ja valmistui filosofian kandidaatiksi 1923. Hän työskenteli Otavassa vuodesta 1926, apulaisjohtajana 1928–1938, toimitusjohtajana 1938–1956, kirjallisena johtajana 1933–1967 ja johtokunnan puheenjohtajana 1947–1959. Hän oli Suomen Kustannusyhdistyksen hallintoneuvoston puheenjohtaja 1952–1959. Reenpää kuului Suomen PEN-klubin johtokuntaan 1937–1953 ja osallistui Eino Leinon Seuran perustamiseen. Hän kuului myös Sibelius-Akatemian ja Sotamuseoseuran johtokuntiin sekä Suomen Kansallisteatterin hallintoneuvostoon.


title: Hannes Reenpää

text: Reenpään isä oli Alvar Renqvist. Hänen veljiään olivat Yrjö, Heikki, Kari ja Jorma Reenpää. Hannes Reenpään puoliso oli Saga Hagman. Heillä oli kaksi tytärtä, suomennoksia tehnyt Kersti Ojansuu (s. 1928) ja keittokirjoja julkaissut Anna Reenpää (s. 1929).


title: Ruben Bover

text: Ruben Bover Izquierdo (s. 24. kesäkuuta 1992, Mallorca, Espanja) on espanjalainen jalkapalloilija joka edustaa Yhdysvaltain pääsarjassa pelaavaa New York Red Bullsia. Hän pelaa pääasiassa laiturina, mutta voi pelata myös hyökkäävänä keskikenttäpelaajana tai hyökkääjänä.


title: Ruben Bover

text: Ruben Bover aloitti uransa RCD Mallorcan junioriakatemiassa josta siirtyi Englantiin Kidderminster Harriersiin vuonna 2009.


title: Ruben Bover

text: Kesällä 2010 hän siirtyi Halesowen Towniin jossa hän teki vaikutuksen esityksillään, kun hän pelasi 18 peliä joissa teki kaksi maalia. Hän pääsi koeajalle Queens Park Rangersiin, mutta koeaika kuitenkin epäonnistui ja hän palasi Halesoweniin. Seuraavalla koeajalla Charlton Athleticissa hän teki vaikutuksen ja siirtyi sinne. Loppukaudeksi 2011-2012 hän siirtyi lainalle Espanjan Segunda División B:ssä pelaavaan CD San Roque de Lepeen, jossa pelasi 10 ottelua ja teki yhden maalin


title: Ruben Bover

text: 8. helmikuuta 2013 hän siirtyi Major League Soccer-seura New York Red Bullsiin


title: Jorma Reenpää

text: Jorma Reenpää, vuoteen 1935 "Renqvist" (26. huhtikuuta 1902 – 16. tammikuuta 1980) oli suomalainen diplomi-insinööri ja Yhtyneiden Kuvalehtien toimitusjohtaja.


title: Jorma Reenpää

text: Hän oli Otavan tekninen johtaja 1928–1934, Yhtyneiden Kuvalehtien toimitusjohtaja 1934–1960, Lehtiaitta Oy:n toimitusjohtaja vuodesta 1961.


title: Jorma Reenpää

text: Reenpään isä oli Alvar Renqvist, ja hänen kaksosveljensä Kari Reenpää, joka ajautui Otavan kriisivuosina itsemurhaan. Molemmat veljekset olivat insinöörejä paitsi koulutukseltaan, myös luonteeltaan.


title: Bengt Rehbinder

text: Bengt Rehbinder (3. toukokuuta 1911 Ruskeala – 2. marraskuuta 1999 Helsinki) oli suomalainen yritysjohtaja, oppiarvolta lakitieteen lisensiaatti. Hän oli vuodesta 1943 A. Ahlström Oy:n palveluksessa, aluksi lakimiehenä, sitten apulaisjohtaja 1954–1957, johtaja 1957–1960 ja pääjohtaja 1960–1972.


title: Carlos Betancur

text: Carlos Alberto Betancur Gómez (s. 13. lokakuuta 1989 Ciudad Bolívar, Kolumbia) on kolumbialainen maantiepyöräilijä. Hän aloitti ammattilaisuransa Acqua & Sapone -joukkueessa 2011, edusti Ag2r-La Mondiale -tallia 2013–2015 ja on vuodesta 2016 kilpaillut Movistar Teamissa.


title: Carlos Betancur

text: Lähteet: Cyclingbase, Cycling Archives, Pro Cycling Stats


title: Talvi 2010–2011 Suomessa

text: Talvi 2010–2011 oli toinen peräkkäinen 2010-luvulla Suomessa koettu harvinaisen kylmä talvi. Se oli koko maanlaajuisesti 0,3 astetta kylmempi kuin talvi 2009–2010. Mutta toisin kuin talvella 2009–2010, tämän talven aikana ei kuitenkaan koettu suuressa osassa Suomea ennätyksellisen pitkiä pakkasjaksoja, lähinnä Lapissa koettiin edeltänyttä talvea pidempiä pakkasjaksoja. Talven aikana joulukuu ja helmikuu olivat harvinaisen kylmiä kuukausia, jopa kylmempiä kuin edeltäneen talven joulu- ja helmikuu. Sen sijaan tammikuu oli lähellä vuosien 1971–2000 keskiarvoa.